Eurooppa-sopimus Euroopan yhteisöjen ja niiden jäsenvaltioiden sekä Bulgarian tasavallan välisestä assosioinnista - Pöytäkirja N:o 1 tekstiili- ja vaatetustuotteista - Pöytäkirja N:o 2 Euroopan hiili- ja teräsyhteisön (EHTY) perustamissopimuksen soveltamisalaan kuuluvista tuotteista - Pöytäkirja N:o 3 Bulgarian ja yhteisön välisestä ETY:n perustamissopimuksen liitteen II soveltamisalaan kuulumattomien jalostettujen maataloustuotteiden kaupasta - Pöytäkirja N:o 4 käsitteen "peräisin olevat tuotteet" ("alkuperätuotteet") määrittelystä ja hallinnollisen yhteistyön menetelmistä - Pöytäkirja N:o 5 Bulgarian sekä Espanjan ja Portugalin väliseen kauppaan sovellettavista erityismääräyksistä - Pöytäkirja N:o 6 keskinäisestä avunannosta tulliasioissa - Pöytäkirja N:o 7 vuotuisissa rajoissa annetuista myönnytyksistä - Pöytäkirja N:o 8 maasta toiseen ulottuvista vesistöistä - Päätösasiakirja - Yhteiset julistukset



Virallinen lehti nro L 358 , 31/12/1994 s. 0003 - 0222

Suomenk. erityispainos Alue 11 Nide 39 s. 0004

Ruotsink. erityispainos Alue 11 Nide 39 s. 0004



EUROOPPA-SOPIMUS Euroopan yhteisöjen ja niiden jäsenvaltioiden sekä Bulgarian tasavallan välisestä assosioinnista BELGIAN KUNINGASKUNTA, TANSKAN KUNINGASKUNTA, SAKSAN LIITTOTASAVALTA, HELLEENIEN TASAVALTA, ESPANJAN KUNINGASKUNTA, RANSKAN TASAVALTA, IRLANTI, ITALIAN TASAVALTA, LUXEMBURGIN SUURHERTTUAKUNTA, ALANKOMAIDEN KUNINGASKUNTA, PORTUGALIN TASAVALTA, ISON-BRITANNIAN JA POHJOIS-IRLANNIN YHDISTYNYT KUNINGASKUNTA, EUROOPAN TALOUSYHTEISÖN perustamissopimuksen, EUROOPAN HIILI- JA TERÄSYHTEISÖN perustamissopimuksen ja EUROOPAN ATOMIENERGIAYHTEISÖN perustamissopimuksen sopimuspuolet, jäljempänä "jäsenvaltiot", ja EUROOPAN TALOUSYHTEISÖ, EUROOPAN HIILI- JA TERÄSYHTEISÖ ja EUROOPAN ATOMIENERGIAYHTEISÖ, jäljempänä "yhteisö", sekä BULGARIAN TASAVALTA, jäljempänä "Bulgaria", jotka PITÄVÄT merkittävänä yhteisön ja sen jäsenvaltioiden sekä Bulgarian välisiä vakiintuneita yhteyksiä ja osapuolten yhteisiä arvoja, TUNNUSTAVAT yhteisön ja Bulgarian haluavan lujittaa näitä yhteyksiä sekä vastavuoroisuuden ja yhteisten etujen pohjalta luoda tiiviit ja kestävät suhteet, jotta mahdollistettaisiin Bulgarian osallistuminen Euroopan yhdentymisprosessiin ja lujitettaisiin ja laajennettaisiin näin niitä suhteita, jotka on aikaisemmin luotu erityisesti 8 päivänä toukokuuta 1990 allekirjoitetulla kauppaa sekä taloudellista ja kaupallista yhteistyötä koskevalla sopimuksella, KATSOVAT uuden demokratian syntymisen Bulgariaan avaavan mahdollisuuksia uudenlaisten suhteiden solmimiseen, KATSOVAT yhteisön, sen jäsenvaltioiden ja Bulgarian sitoutumisen poliittisten ja taloudellisten vapauksien vahvistamiseen olevan itse assosioinnin perustan, TUNNUSTAVAT Bulgariassa rauhanomaisesti tapahtuneiden niiden demokraattisten muutosten perustavanlaatuisen luonteen, joiden tarkoituksena on jatkaa yhteisön avustuksella sellaisen uuden poliittisen ja taloudellisen järjestelmän toteuttamista Bulgariassa, joka kunnioittaa oikeusvaltiota periaatteita, ihmisoikeuksia, poliittista pluralismia ja soveltaa monipuoluejärjestelmää, johon kuuluvat vapaat ja demokraattiset vaalit, ja luo markkinatalouteen siirtymiseksi tarvittavat taloudelliset ja lainsäädännölliset edellytykset, KATSOVAT yhteisön, sen jäsenvaltioiden ja Bulgarian sitoutuneen tiukasti kunnioittamaan oikeusvaltiota ja ihmisoikeuksia, mukaan lukien vähemmistöihin kuuluvien henkilöiden oikeudet, ja panemaan kokonaisuudessaan täytäntöön kaikki määräykset ja periaatteet, jotka sisältyvät Euroopan turvallisuus- ja yhteistyökokouksen (ETYK) päätösasiakirjaan, Wienin ja Madridin kokousten päätösasiakirjoihin, uutta Eurooppaa koskevaan Pariisin peruskirjaan ja Euroopan energiaperuskirjaan, HALUAVAT parantaa kansalaisten välisiä yhteyksiä sekä tietojen ja ideoiden vapaata liikkuvuutta ETYK-osapuolten sopimuksen mukaisesti, OVAT TIETOISIA tämän sopimuksen merkityksestä sellaisen yhteistyöhön perustuvan vakaan järjestelmän luomiseksi ja vahvistamiseksi Euroopassa, jossa yhteisö muodostaa yhden kulmakivistä, USKOVAT, että olisi saatava aikaan yhteys assosioinnin ja Bulgarian poliittisten, taloudellisten ja oikeudellisten uudistusten jatkamisen ja loppuun saattamisen välille sekä yhteistyötä varten tarvittavien tekijöiden käyttöönoton ja osapuolten järjestelmien lähentymisen välille, erityisesti Bonnin ETY-kokouksessa tehtyjen päätelmien perusteella, HALUAVAT aloittaa säännöllisen poliittisen vuoropuhelun molempia osapuolia kiinnostavista kahdenvälisistä ja kansainvälisistä kysymyksistä assosioinnin vahvistamiseksi ja toteuttamiseksi, KIINNITTÄVÄT HUOMIOTA yhteisön haluun tukea päättäväisesti uudistuksen toteuttamista ja auttaa Bulgariaa selviytymään rakennemuutoksen taloudellisista ja yhteiskunnallisista seurauksista, KIINNITTÄVÄT HUOMIOTA lisäksi yhteisön haluun ottaa käyttöön kokonaisvaltaisuuteen ja monivuotisuuteen perustuvia välineitä yhteistyön toteuttamiseksi sekä taloudellisen ja teknisen avun sekä rahoitustuen antamiseksi, KATSOVAT yhteisön ja Bulgarian sitoutuneen vapaaseen kauppaan ja erityisesti tullitariffeja ja kauppaa koskevassa yleissopimuksessa esitettyjen periaatteiden noudattamiseen, PITÄVÄT MIELESSÄ yhteisön ja Bulgarian taloudelliset ja yhteiskunnalliset erot sekä tunnustavat näin, että tämän assosioinnin tavoitteet olisi saavutettava tämän sopimuksen asiaa koskevien määräysten avulla, OVAT VAKUUTTUNEITA, että tällä sopimuksella luodaan uusi ilmapiiri taloudellisille suhteille ja erityisesti kaupan ja investointien, jotka ovat olennaisen tärkeitä Bulgarian taloudellisen rakennemuutoksen ja teknologian uudistamisen kannalta, kehittämiselle, HALUAVAT aloittaa yhteistyön kulttuurin alalla ja kehittää tiedonvaihtoa, TUNNUSTAVAT, että Bulgarian lopullinen tavoite on jäsenyys yhteisössä ja että osapuolten mukaan tämä assosiointi auttaa Bulgariaa saavuttamaan kyseisen tavoitteen, ja OVAT PÄÄTTÄNEET tehdä tämän sopimuksen ja tätä varten nimenneet täysivaltaisiksi edustajikseen: BELGIAN KUNINGASKUNTA: ulkomaankaupan ja Eurooppa-asioiden ministerin Robert URBAINin, TANSKAN KUNINGASKUNTA: ulkoasiainministeriön valtiosihteerin Jørgen ØSTRØM MØLLERin, SAKSAN LIITTOTASAVALTA: ulkoasiainministeri Klaus KINKELin, HELLEENIEN TASAVALTA: ulkoasiainministeri Michel PAPAKONSTANTINOUn, ESPANJAN KUNINGASKUNTA: ulkoasiainministeri Javier SOLANAn, RANSKAN TASAVALTA: Eurooppa-asioista vastuussa olevan ministerin Élisabeth GUIGOUn, IRLANTI: ulkoasiainministeri Dick SPRINGin, ITALIAN TASAVALTA: ulkoasiainministeriön valtiosihteerin Valdo SPINIn, LUXEMBURGIN SUURHERTTUAKUNTA: ulkoasiainministeri Jacques POOSin, ALANKOMAIDEN KUNINGASKUNTA: ulkoasiainministeri P. KOOIJMANSin, PORTUGALIN TASAVALTA: ulkoasiainministeri J. M. DURÃO BARROSOn, ISON-BRITANNIAN JA POHJOIS-IRLANNIN YHDISTYNYT KUNINGASKUNTA: ulkoasiain- ja kansainyhteisönministeri Douglas HURDin, EUROOPAN TALOUSYHTEISÖ, EUROOPAN ATOMIENERGIAYHTEISÖ JA EUROOPAN HIILI- JA TERÄSYHTEISÖ: Tanskan kuningaskunnan ulkoasiainministerin, Euroopan yhteisöjen neuvoston puheenjohtajan Niels HELVEG PETERSENin, Euroopan yhteisöjen komission jäsenen Leon BRITTANin, Euroopan yhteisöjen komission jäsenen Hans VAN DEN BROEKin, BULGARIAN TASAVALTA: pääministerin ja ulkoasiainministerin Luben BEROVin, JOTKA vaihdettuaan oikeiksi ja asianmukaisiksi todetut valtakirjansa, OVAT SOPINEET SEURAAVISTA MÄÄRÄYKSISTÄ: 1 artikla 1. Perustetaan yhteisön ja sen jäsenvaltioiden sekä Bulgarian välinen assosiointi. 2. Tämän assosioinnin tavoitteena on: - luoda asianmukainen perusta poliittiselle vuoropuhelulle, jotta mahdollistettaisiin tiiviiden poliittisten suhteiden kehittäminen osapuolten välille, - kehittää asteittain yhteisön ja Bulgarian välille vapaakauppa-alue, joka kattaa olennaisesti kaiken niiden välisen kaupan, - edistää kaupankäynnin laajenemista ja osapuolten välisiä sopusointuisia taloudellisia suhteita Bulgarian dynaamisen taloudellisen kehityksen ja hyvinvoinnin kannustamiseksi, - luoda perusta talous-, rahoitus-, kulttuuri- ja sosiaalialan yhteistyölle sekä yhteisön Bulgarialle antamalle avulle, - tukea Bulgariaa sen pyrkimyksissä kehittää talouttaan ja saattaa markkinatalouteen johtava siirtymäprosessi päätökseen, - luoda asianmukainen perusta Bulgarian asteittaiselle yhdentymiselle yhteisöön. Tätä tarkoitusta varten pannaan täytäntöön markkinajärjestelyjen mukaisia uusia sääntöjä, toimintatapoja ja käytäntöjä ja Bulgaria pyrkii täyttämään tarvittavat edellytykset, - perustaa tarvittavat toimielimet tämän assosioinnin toteuttamiseksi. I OSASTO POLIITTINEN VUOROPUHELU 2 artikla Osapuolet aloittavat säännöllisen poliittisen vuoropuhelun; ne pyrkivät kehittämään ja vahvistamaan sitä. Se edistää ja lujittaa yhteisön ja Bulgarian lähentymistä toisiinsa, tukee Bulgariassa tällä hetkellä tapahtuvia poliittisia ja taloudellisia muutoksia sekä edistää uusien yhteisvastuullisuuteen perustuvien yhteyksien avaamista ja osapuolten välisen yhteistyön uusia muotoja. Yhteisiin arvoihin ja pyrkimyksiin perustuva poliittinen vuoropuhelu ja yhteistyö: - helpottaa Bulgarian täysimääräistä yhdentymistä demokraattisten valtioiden yhteisöön ja asteittaista lähentymistä yhteisöön. Tässä sopimuksessa tarkoitetun taloudellisen lähentymisen seurauksena saavutetaan suurempi poliittinen lähentyminen, - johtaa parempaan keskinäiseen ymmärrykseen ja näkökantojen lisääntyneeseen lähentymiseen kansainvälisissä kysymyksissä ja erityisesti kysymyksissä, jotka ovat omiaan vaikuttamaan huomattavasti osapuoliin, - mahdollistaa sen, että kumpikin osapuoli voi ottaa huomioon toisen osapuolen näkökannan ja edut päätöksentekomenettelyssä, - edistää osapuolten näkökantojen lähentymistä turvallisuuskysymyksissä ja vahvistaa turvallisuutta ja tasapainoa koko Euroopassa. 3 artikla 1. Kokouksia järjestetään tarvittaessa Eurooppa-neuvoston puheenjohtajan ja Euroopan yhteisöjen komission puheenjohtajan sekä Bulgarian tasavallan presidentin välillä. 2. Ministeritasolla poliittista vuoropuhelua käydään assosiointineuvostossa. Assosiointineuvostolla on yleinen toimivalta kaikissa niissä kysymyksissä, jotka osapuolet haluavat saattaa sen käsiteltäväksi. 4 artikla Osapuolet käyttävät poliittisessa vuoropuhelussaan myös muita menettelyjä ja keinoja, joita ovat erityisesti: - kokoukset Bulgarian korkeiden virkamiesten (poliittisten johtajien) sekä Euroopan yhteisöjen neuvoston ja Euroopan yhteisöjen komission puheenjohtajiston välillä, - osapuolten välisten diplomaattisten yhteyksien täysimääräinen käyttö, mukaan lukien asianmukaiset yhteydet kahden- ja monenvälisellä tasolla, kuten kokoukset Yhdistyneissä Kansakunnissa (YK), ETYKissä ja muissa kansainvälisissä yhteyksissä, - Bulgarian ottaminen mukaan sellaisten maiden ryhmään, jotka saavat säännöllisesti tietoa Euroopan poliittisesta yhteistyöstä ja jotka vaihtavat tietoja 2 artiklassa määriteltyjen tavoitteiden saavuttamiseksi, - kaikki muut menettelyt, jotka voivat edistää tämän vuoropuhelun lujittamista, kehittämistä ja syventämistä. 5 artikla Parlamentaarisella tasolla poliittista vuoropuhelua käydään parlamentaarisessa assosiointikomissiossa. II OSASTO YLEISET PERIAATTEET 6 artikla Helsingin päätösasiakirjassa ja uutta Eurooppaa koskevassa Pariisin päätösasiakirjassa vahvistettujen demokraattisten periaatteiden ja ihmisoikeuksien kunnioittaminen on osapuolten sisä- ja ulkopolitiikan lähtökohtana ja olennainen osa tätä assosiointia. 7 artikla 1. Assosiointiin kuuluu enintään kymmenen vuoden siirtymäkausi, joka koostuu kahdesta peräkkäisestä kestoltaan lähtökohtaisesti viisivuotisesta vaiheesta. Ensimmäinen vaihe alkaa tämän sopimuksen tultua voimaan. 2. Assosiointineuvosto, joka katsoo, että markkinatalouden periaatteet ovat olennaisen tärkeitä assosioinnin kannalta, tarkastelee säännöllisesti tämän sopimuksen soveltamista ja Bulgarian edistymistä markkinatalouteen siirtymisessä johdanto-osassa vahvistettujen periaatteiden pohjalta. 3. Assosiointineuvosto kokoontuu ensimmäisen vaiheen päättymistä edeltävien kahdentoista kuukauden aikana päättääkseen siirtymisestä toiseen vaiheeseen sekä päättääkseen mahdollisista muutoksista toista vaihetta koskeviin määräyksiin. Tällöin se ottaa huomioon 2 kohdassa tarkoitetussa tarkastelussa tehdyt päätelmät. 4. Edellä 1, 2 ja 3 kohdassa tarkoitettua kahta vaihetta ei sovelleta III osastoon. III OSASTO TAVAROIDEN VAPAA LIIKKUVUUS 8 artikla 1. Yhteisö ja Bulgaria perustavat tämän sopimuksen sekä tullitariffeja ja kauppaa koskevan yleissopimuksen (GATT) määräysten mukaisesti asteittain vapaakauppa-alueen sellaisen siirtymäkauden aikana, joka kestää enintään kymmenen vuotta ja joka alkaa tämän sopimuksen tultua voimaan. 2. Yhteisöön tuotujen tavaroiden luokitteluun käytetään tavaroiden yhdistettyä nimikkeistöä. Bulgariaan tuotujen tavaroiden luokitteluun käytetään Bulgarian tullitariffia. 3. Perustulli, jonka perusteella tässä sopimuksessa määrätyt peräkkäiset alennukset on toteutettava, muodostuu jokaisen tuotteen osalta sopimuksen allekirjoittamista edeltävänä päivänä tosiasiallisesti sovellettavasta kaikkia koskevasta tullista. 4. Jos tämän sopimuksen voimaantulon jälkeen sovelletaan mitä tahansa kaikkia koskevaa tariffialennusta ja erityisesti GATTin Uruguayn kierroksen vuoksi tehdystä tariffisopimuksesta aiheutuvaa alennusta, tällaisella alennetulla tullilla korvataan 3 kohdassa tarkoitettu perustulli siitä päivästä, josta alkaen kyseistä alennusta sovelletaan. 5. Yhteisö ja Bulgaria ilmoittavat toisilleen perustullinsa. I LUKU Teollisuustuotteet 9 artikla 1. Tämän luvun määräyksiä sovelletaan niihin yhteisöstä ja Bulgariasta peräisin oleviin tuotteisiin, joiden luettelo on yhdistetyn nimikkeistön 25 P97 ryhmässä, lukuun ottamatta liitteessä I lueteltuja tuotteita. 2. Jäljempänä olevia 10 P14 artiklan määräyksiä ei sovelleta 16 ja 17 artiklassa tarkoitettuihin tuotteisiin. 10 artikla 1. Bulgariasta peräisin olevien tuotteiden, joita ei luetella liitteissä IIa, IIb ja III, yhteisössä sovellettavat tuontitullit poistetaan heti tämän sopimuksen tultua voimaan. 2. Liitteessä IIa lueteltujen Bulgariasta peräisin olevien tuotteiden yhteisössä sovellettavat tuontitullit poistetaan asteittain seuraavan aikataulun mukaisesti: - tämän sopimuksen voimaantulopäivänä jokainen tulli alennetaan 50 prosenttiin perustullista, - vuoden kuluttua tämän sopimuksen voimaantulopäivästä jäljellä olevat tullit poistetaan. Liitteessä IIb lueteltujen Bulgariasta peräisin olevien tavaroiden yhteisössä sovellettavia tuontitulleja alennetaan asteittain tämän sopimuksen voimaantulopäivästä alkaen vuosittain 20 prosentilla perustullista, jotta tullit saataisiin poistettua kokonaan neljännen vuoden loppuun mennessä tämän sopimuksen voimaantulosta. 3. Liitteessä III lueteltujen Bulgariasta peräisin olevien tuotteiden tuontitullit suspendoidaan yhteisön tariffikiintiöiden tai asteittain korotettavien vuotuisten tariffikattojen rajoissa mainitun liitteen edellytysten mukaisesti, jotta tuontitullit saataisiin täysin poistettua kyseisten tuotteiden osalta viimeistään viidennen vuoden loppuun mennessä. Samanaikaisesti alennetaan asteittain tulleja, joita sovelletaan tuotaviin määriin kun kiintiöt ovat täyttyneet tai tullimaksut on palautettu tariffikaton soveltamisalaan kuuluvien tuotteiden osalta, vuosittain 15 prosenttia perustullista tämän sopimuksen voimaantulopäivästä alkaen. Viidennen vuoden loppuun mennessä jäljellä olevat tullit poistetaan. 4. Yhteisössä sovellettavat tuonnin määrälliset rajoitukset ja vaikutuksiltaan vastaavat toimenpiteet poistetaan Bulgariasta peräisin olevien tuotteiden osalta tämän sopimuksen voimaantulopäivänä. 11 artikla 1. Liitteessä IV lueteltujen yhteisöstä peräisin olevien tavaroiden Bulgariassa sovellettavat tuontitullit poistetaan heti tämän sopimuksen tultua voimaan. 2. Liitteessä V lueteltujen yhteisöstä peräisin olevien tavaroiden Bulgariassa sovellettavia tuontitulleja alennetaan asteittain seuraavan aikataulun mukaisesti: - vuoden kuluttua tämän sopimuksen voimaantulopäivästä jokainen tulli alennetaan 80 prosenttiin perustullista, - kolmen vuoden kuluttua tämän sopimuksen voimaantulopäivästä jokainen tulli alennetaan 40 prosenttiin perustullista, - viiden vuoden kuluttua tämän sopimuksen voimaantulopäivästä jäljellä olevat tullit poistetaan. 3. Liitteessä VI lueteltujen yhteisöstä peräisin olevien tavaroiden Bulgariassa sovellettavia tuontitulleja alennetaan asteittain seuraavan aikataulun mukaisesti: - kolmen vuoden kuluttua tämän sopimuksen voimaantulopäivästä jokainen tulli alennetaan 80 prosenttiin perustullista, - viiden vuoden kuluttua tämän sopimuksen voimaantulopäivästä jokainen tulli alennetaan 60 prosenttiin perustullista, - kuuden vuoden kuluttua tämän sopimuksen voimaantulopäivästä jokainen tulli alennetaan 45 prosenttiin perustullista, - seitsemän vuoden kuluttua tämän sopimuksen voimaantulopäivästä jokainen tulli alennetaan 30 prosenttiin perustullista, - kahdeksan vuoden kuluttua tämän sopimuksen voimaantulopäivästä jokainen tulli alennetaan 15 prosenttiin perustullista, - yhdeksän vuoden kuluttua tämän sopimuksen voimaantulosta jäljellä olevat tullit poistetaan. 4. Yhteisöstä peräisin olevien tavaroiden Bulgariassa sovellettavat tuonnin määrälliset rajoitukset ja vaikutukseltaan vastaavat toimenpiteet poistetaan heti tämän sopimuksen tultua voimaan, lukuun ottamatta liitteessä VII lueteltuja rajoituksia, joihin sovelletaan mainitussa liitteessä määrättyä aikataulua. 12 artikla Tuontitullien poistamista koskevia määräyksiä sovelletaan myös fiskaalisiin tulleihin. 13 artikla 1. Yhteisö poistaa Bulgariasta tulevan tuonnin osalta kaikki vaikutukseltaan tuontitulleja vastaavat maksut heti tämän sopimuksen tultua voimaan. 2. Bulgaria poistaa yhteisöstä tulevan tuonnin osalta kaikki vaikutukseltaan tuontitulleja vastaavat maksut heti tämän sopimuksen tultua voimaan, lukuun ottamatta liitteessä VIII lueteltuihin tavaroihin sovellettavia maksuja, jotka poistetaan siinä vahvistetun aikataulun mukaisesti. 14 artikla 1. Yhteisö ja Bulgaria poistavat keskinäiset vientitullinsa ja vaikutuksiltaan niitä vastaavat maksut asteittain viimeistään viidennen vuoden loppuun mennessä tämän sopimuksen voimaantulosta. 2. Yhteisö poistaa heti tämän sopimuksen tultua voimaan Bulgariaan suuntautuvaa vientiä koskevat määrälliset rajoituksensa ja kaikki vaikutukseltaan vastaavat toimenpiteet. 3. Bulgaria poistaa heti tämän sopimuksen tultua voimaan yhteisöön suuntautuvaa vientiä koskevat määrälliset rajoituksensa ja kaikki vaikutukseltaan vastaavat toimenpiteet, lukuun ottamatta liitteessä IX lueteltuja rajoituksia, jotka poistetaan viimeistään viidennen vuoden loppuun mennessä tämän sopimuksen voimaantulosta. 15 artikla Kumpikin osapuoli julistaa olevansa valmis alentamaan tullejaan toisen osapuolen suhteen 10 ja 11 artiklassa määrättyä nopeammassa tahdissa, jos yleinen taloudellinen tilanne ja kyseinen talouden ala sen sallivat. Assosiointineuvosto voi antaa molemmille osapuolille suosituksia tätä varten. 16 artikla Pöytäkirjassa n:o 1 määrätään siinä tarkoitettuihin tekstiilituotteisiin sovellettavasta järjestelystä. 17 artikla Pöytäkirjassa n:o 2 määrätään Euroopan hiili- ja teräsyhteisön perustamissopimuksen soveltamisalaan kuuluviin tuotteisiin sovellettavasta järjestelystä. 18 artikla 1. Tämän luvun määräykset eivät estä sitä, että yhteisö säilyttää maatalousosan liitteessä X lueteltuihin tavaroihin sovellettavissa tulleissa Bulgariasta peräisin olevien tavaroiden osalta. 2. Tämän luvun määräykset eivät estä sitä, että Bulgaria sisällyttää maatalousosan liitteessä X lueteltuihin tavaroihin sovellettavissa tulleissa yhteisöstä peräisin olevien tavaroiden osalta. II LUKU Maatalous 19 artikla 1. Tämän luvun määräyksiä sovelletaan yhteisöstä ja Bulgariasta peräisin oleviin maataloustuotteisiin. 2. "Maataloustuotteilla" tarkoitetaan tuotteita, joiden luettelo on yhdistetyn nimikkeistön ja Bulgarian tullitariffin 1 P24 ryhmässä, ja liitteessä I lueteltuja tuotteita, lukuun ottamatta kuitenkaan kalastustuotteita sellaisena kuin ne määritellään kalastusalan tuotteiden yhteisestä markkinajärjestelystä annetussa asetuksessa (ETY) N:o 3687/91. 20 artikla Pöytäkirjassa n:o 3 määrätään siinä lueteltuihin jalostettuihin maataloustuotteisiin sovellettavasta kauppajärjestelmästä. 21 artikla 1. Yhteisö poistaa tämän sopimuksen voimaantulopäivänä Bulgariasta peräisin olevien maataloustuotteiden tuonnin määrälliset rajoitukset, joita on ylläpidetty neuvoston asetuksen (ETY) N:o 3420/83, sellaisena kuin se oli tämän sopimuksen allekirjoituspäivänä, mukaisesti. 2. Liitteessä XI lueteltuihin Bulgariasta peräisin oleviin maataloustuotteisiin sovelletaan tämän sopimuksen voimaantulopäivästä alennettuja tulleja ja maksuja yhteisön kiintiöiden rajoissa ja mainitussa liitteessä vahvistettujen edellytysten mukaisesti. 3. Bulgaria poistaa liitteessä XIIa lueteltujen yhteisöstä peräisin olevien maataloustuotteiden tuonnin määrälliset rajoitukset. Liitteessä XIIb lueteltuihin yhteisöstä peräisin oleviin maataloustuotteisiin sovelletaan mainitussa liitteessä määrättyjä määrällisiä rajoituksia. 4. Yhteisö ja Bulgaria antavat toisilleen liitteissä XIII ja XIV määrätyt myönnytykset yhdenmukaisesti ja vastavuoroisesti liitteissä mainituin edellytyksin. 5. Yhteisö ja Bulgaria tarkastelevat assosiointineuvostossa tuote tuotteelta mahdollisuutta antaa toisilleen uusia myönnytyksiä yhdenmukaisesti ja vastavuoroisesti ottaen huomioon keskinäisen maataloustuotteiden kauppansa laajuuden, sen erityisen herkkyyden, yhteisön yhteisen maatalouspolitiikan säännöt, Bulgarian maatalouspolitiikan säännöt, maatalouden aseman Bulgarian taloudessa ja tullitariffeja sekä kauppaa koskevan yleissopimuksen (GATT) monenvälisten kauppaneuvottelujen seuraukset. 22 artikla Jos toisen osapuolen alkuperätuotteiden tuonti, johon sovelletaan 21 artiklan mukaisesti annettuja myönnytyksiä, aiheuttaa maatalousmarkkinoiden erityisen herkkyyden vuoksi vakavan häiriön toisen osapuolen markkinoilla, molemmat osapuolet aloittavat heti neuvottelut asianmukaisen ratkaisun saavuttamiseksi, sanotun kuitenkaan rajoittamatta tämän sopimuksen muiden määräysten ja erityisesti sen 31 artiklan soveltamista. Siihen asti kunnes tämä ratkaisu löytyy, kyseinen osapuoli voi toteuttaa tarvittavina pitämänsä toimenpiteet. III LUKU Kalastus 23 artikla Tämän luvun määräyksiä sovelletaan yhteisöstä ja Bulgariasta peräisin oleviin kalastustuotteisiin, jotka kuuluvat asetuksen (ETY) N:o 3687/91 soveltamisalaan. 24 artikla Edellä olevia 21 artiklan 5 kohdan määräyksiä sovelletaan soveltuvin osin kalastustuotteisiin. IV LUKU Yhteiset määräykset 25 artikla Tämän luvun määräyksiä sovelletaan kaikkien tuotteiden kauppaan, jollei tässä luvussa tai pöytäkirjoissa n:o 1, 2 ja 3 toisin määrätä. 26 artikla 1. Yhteisön ja Bulgarian välisessä kaupassa ei tämän sopimuksen voimaantulopäivästä alkaen oteta käyttöön uusia tuonti- tai vientitulleja tai vaikutuksiltaan vastaavia maksuja eikä jo sovellettavia tuonti- tai vientitulleja tai vaikutukseltaan vastaavia maksuja koroteta. 2. Yhteisön ja Bulgarian välisessä kaupassa ei tämän sopimuksen voimaatulopäivästä alkaen oteta käyttöön uusia tuonnin tai viennin määrällisiä rajoituksia tai vaikutuksiltaan vastaavia toimenpiteitä eikä jo sovellettavista rajoituksista tehdä rajoittavampia. 3. Tämän artiklan 1 ja 2 kohdan määräykset eivät missään tapauksessa saa rajoittaa Bulgarian ja yhteisön maatalouspolitiikan jatkamista eikä toimenpiteiden toteuttamista tämän politiikan osana, sanotun kuitenkaan rajoittamatta 21 artiklan mukaisesti annettuja myönnytyksiä. 27 artikla 1. Osapuolet pidättyvät kaikkien sellaisten sisäisten verotuksen kaltaisten toimenpiteiden tai käytäntöjen soveltamisesta, jotka suoraan tai välillisesti saattavat toisen osapuolen tuotteet ja vastaavat toisen osapuolen alueelta peräisin olevat tuotteet keskenään eriarvoiseen asemaan. 2. Toisen osapuolen alueelle viedyille tuotteille ei saa antaa sisäisistä välillisistä veroista palautusta, joka ylittää niiden osalta välittömästi tai välillisesti kannetun veron. 28 artikla 1. Tämä sopimus ei ole este tulliliittojen, vapaakauppa-alueiden tai rajaliikennejärjestelyjen ylläpitämiselle tai perustamiselle siltä osin kuin ne eivät muuta tässä sopimuksessa määrättyä kauppajärjestelmää. 2. Osapuolet neuvottelevat assosiointineuvostossa tulliliittojen tai vapaakauppa-alueiden perustamista koskevista sopimuksista ja tarvittaessa kaikista osapuolten kolmansien maiden osalta soveltamaan kauppapolitiikkaan liittyvistä tärkeistä kysymyksistä. Erityisesti tapauksissa, joissa jokin kolmas maa liittyy yhteisöön, näitä neuvotteluja järjestetään sen varmistamiseksi, että tässä sopimuksessa ilmaistut yhteisön ja Bulgarian yhteiset edut otetaan huomioon. 29 artikla Bulgaria voi toteuttaa korotettujen tullien muodossa kestoltaan rajoitettuja poikkeuksellisia toimenpiteitä, jotka poikkeavat 11 artiklan ja 26 artiklan 1 kohdan määräyksistä. Näitä toimenpiteitä saa soveltaa ainoastaan varhaisessa kehitysvaiheessa olevaan teollisuuteen tai tiettyihin aloihin, joilla on meneillään rakennemuutos tai joilla on vakavia vaikeuksia, erityisesti jos nämä vaikeudet aiheuttavat vakavia yhteiskunnallisia ongelmia. Näiden toimenpiteiden mukaiset yhteisöstä peräisin oleviin tuotteisiin Bulgariassa sovellettavat tuontitullit saavat olla enintään 25 prosenttia tullattavan tuotteen arvosta ja niistä huolimatta on säilytettävä yhteisöstä peräisin olevien tuotteiden etuuskohtelu. Näiden toimenpiteiden mukaisesti toteutetun tuotteiden tuonnin kokonaisarvo ei saa ylittää 15 prosenttia yhteisön teollisuustuotteiden, siten kuin ne määritellään I luvussa, kokonaistuonnista viimeisen sellaisen vuoden aikana, josta on saatavana tilastotietoja teollisuustuotteista. Näitä toimenpiteitä sovelletaan enintään viiden vuoden ajan, jollei assosiointineuvosto salli pitempää ajanjaksoa. Niiden soveltaminen lopetetaan viimeistään siirtymäkauden päättyessä. Näitä toimenpiteitä ei voida ottaa käyttöön tuotteen osalta, jos kaikkien kyseistä tuotetta koskevien tullien ja määrällisten rajoitusten tai vaikutuksiltaan vastaavien maksujen tai toimenpiteiden poistamisesta on kulunut yli kolme vuotta. Bulgaria antaa assosiointineuvostolle tiedoksi kaikki poikkeukselliset toimenpiteet, joita se aikoo toteuttaa, ja yhteisönpyynnöstä assosiointineuvostossa käydään ennen toimenpiteiden soveltamista neuvotteluja näistä toimenpiteistä ja niistä aloista, joilla niitä sovelletaan. Kun Bulgaria toteuttaa näitä toimenpiteitä, se esittää assosiointineuvostolle aikataulun tämän artiklan mukaisten tullien poistamisesta. Tässä aikataulussa määrätään näiden tullien asteittaisesta poistamisesta tasasuuruisina vuotuisina erinä viimeistään toisen vuoden loppuun mennessä niiden käyttöönottamisesta. Assosiointineuvosto voi päättää erilaisesta aikataulusta. 30 artikla Jos toinen osapuolista toteaa, että sen ja toisen osapuolen välisessä kaupassa harjoitetaan tullitariffeja ja kauppaa koskevan yleissopimuksen VI artiklassa tarkoitettua polkumyyntiä, se voi toteuttaa aiheelliset toimenpiteet tätä polkumyyntiä vastaan tullitariffeja ja kauppa koskevan yleissopimuksen VI artiklan täytäntöönpanoa koskevan sopimuksen ja oman asiaan liittyvän lainsäädäntönsä mukaisesti sekä 34 artiklassa määrättyjä edellytyksiä ja menettelyjä noudattaen. 31 artikla Jos tiettyä tuotetta tuodaan sellaisina lisääntyneinä määrinä ja sellaisin edellytyksin, että se aiheuttaa tai uhkaa aiheuttaa: - vakavaa haittaa kansallisille tuottajille, joiden tuotteet ovat samanlaisia tai suoraan kilpailuasemassa jommankumman sopimuspuolen alueella, tai - vakavia häiriöitä jollakin talouden alalla tai vaikeuksia, jotka saattavat johtaa jonkin alueen taloudellisen tilanteen huomattavaan heikentymiseen, yhteisö tai Bulgaria voi toteuttaa aiheelliset toimenpiteet 34 artiklassa määrättyjen edellytysten ja menettelyjen mukaisesti. 32 artikla Jos 14 ja 26 artiklan määräysten noudattaminen aiheuttaa: i) sellaisen tuotteen jälleenviennin kolmanteen maahan, johon viejänä oleva osapuoli soveltaa viennin määrällisiä rajoituksia, vientitulleja tai vaikutukseltaan vastaavia toimenpiteitä tai maksuja, tai ii) sellaisen tuotteen riittämättömän tarjonnan tai mahdollisen riittämättömän tarjonnan, joka on olennaisen tärkeä viejänä olevalle osapuolelle, ja jos edellä esitetyt tilanteet aiheuttavat tai ovat omiaan aiheuttamaan huomattavia vaikeuksia viejänä olevalle osapuolelle, tämä voi toteuttaa aiheelliset toimenpiteet 34 artiklassa määrättyjen edellytysten ja menettelyjen mukaisesti. Nämä toimenpiteet eivät saa olla syrjiviä, ja ne on poistettava, kun niiden ylläpitämisen edellytykset eivät enää täyty. 33 artikla Jäsenvaltiot ja Bulgaria mukauttavat asteittain kaikki valtion kaupalliset monopolit varmistaakseen, että viidennen vuoden loppuun mennessä tämän sopimuksen voimaantulosta tavaroiden hankinnan ja kaupan pitämisen edellytyksissä ei enää esiinny syrjintää jäsenvaltioiden ja Bulgarian kansalaisten välillä. Assosiointineuvostolle ilmoitetaan tämän tavoitteen saavuttamiseksi toteutetuista toimenpiteistä. 34 artikla 1. Jos yhteisö tai Bulgaria soveltaa sellaisten tuotteiden tuontiin, jotka ovat omiaan aiheuttamaan 31 artiklassa tarkoitettuja vaikeuksia, hallinollista menettelyä, jonka tarkoituksena on saada nopeasti tietoja kaupankäynnin kehityssuunnista, se ilmoittaa tästä toiselle osapuolelle. 2. Edellä 30, 31 ja 32 artiklassa tarkoitetuissa tapauksissa ennen niissä määrättyjen toimenpiteiden toteuttamista tai tapauksissa, joihin sovelletaan 3 kohdan d alakohtaa, yhteisö tai Bulgaria toimittaa assosiointineuvostolle mahdollisimman pian kaikki merkittävät tiedot kummankin osapuolen kannalta hyväksyttävissä olevan ratkaisun saavuttamiseksi. Ensisijaisesti on valittava sellaisia toimenpiteitä, jotka aiheuttavat vähiten häiriötä tämän sopimuksen toiminnalle. Suojatoimenpiteistä ilmoitetaan heti assosiointineuvostolle ja niistä neuvotellaan assosiointineuvostossa säännöllisesti, erityisesti aikataulun laatimiseksi niiden poistamista varten heti, kun olosuhteet sen sallivat. 3. Edellä olevan 2 kohdan täytäntöönpanemiseksi sovelletaan seuraavia määräyksiä: a) Edellä olevan 31 artiklan osalta mainitussa artiklassa tarkoitetusta tilanteesta johtuvat vaikeudet annetaan tiedoksi tarkastelua varten assosiointineuvostolle, joka voi tehdä kaikki tarvittavat päätökset niiden poistamiseksi. Jos assosiointineuvosto tai viejänä oleva osapuoli ei ole tehnyt päätöstä vaikeuksien poistamiseksi tai ei ole löytänyt muuta hyväksyttävää ratkaisua 30 päivän kuluessa, tuojana oleva osapuoli voi toteuttaa aiheelliset toimenpiteet ongelman ratkaisemiseksi. Nämä toimenpiteet eivät saa olla laajempia kuin on tarpeen ilmenneiden vaikeuksien poistamiseksi. b) Edellä olevan 30 artiklan osalta assosiointineuvostolle on annettava tieto polkumyynnin harjoittamisesta heti, kuntuojana olevan osapuolen viranomaiset ovat aloittaneet asian tutkimisen. Jos polkumyyntiä ei ole lopetettu tai jos muuta hyväksyttävää ratkaisua ei ole löydetty 30 päivän kuluessa asian saattamisesta assosiointineuvoston käsiteltäväksi, tuojana oleva osapuoli voi toteuttaa aiheelliset toimenpiteet. c) Edellä olevan 32 artiklan osalta mainitussa artiklassa tarkoitetuista tilanteista johtuvat vaikeudet ilmoitetaan tarkastelua varten assosiointineuvostolle. Assosiointineuvosto voi tehdä kaikki tarvittavat päätökset vaikeuksien poistamiseksi. Jos se ei ole tehnyt päätöstä 30 päivän kuluessa siitä päivästä, jona ongelma on saatettu sen käsiteleväksi, viejänä oleva osapuoli voi soveltaa kyseisen tuotteen vientiin aiheellisia toimenpiteitä. d) Jos poikkeuksellisten olosuhteiden vuoksi on tarpeen toimia heti ilman etukäteistä tietoa tai tarkastelua, yhteisö tai Bulgaria voi 30, 31 ja 32 artiklassa täsmennetyissä tilanteissa soveltaa viipymättä suojatoimenpiteitä, jotka ovat ehdottomasti tarpeen tilanteessa, ja antaa assosiointineuvostolle viipymättä tiedon asiasta. 35 artikla Pöytäkirjassa n:o 4 vahvistetaan alkuperäsäännöt tässä sopimuksessa määrätyn tullietuuskohtelun soveltamista varten. 36 artikla Tämä sopimus ei estä sellaisten tuontia, vientiä tai kauttakuljetusta koskevien kieltojen tai rajoitusten soveltamista, jotka ovat perusteltuja julkisen moraalin, yleisen järjestyksen tai turvallisuuden vuoksi, ihmisten, eläinten tai kasvien terveyden ja elämän suojelemiseksi, uusiutumattomien luonnonvarojen suojelemiseksi, taiteellisten, historiallisten tai arkeologisten kansallisaarteiden suojelemiseksi taikka henkisen omaisuuden, teollisoikeuden ja kaupallisen omaisuuden suojelemiseksi tai kultaa ja hopeaa koskevien sääntöjen perusteella. Nämä kiellot tai rajoitukset eivät kuitenkaan saa olla keino mielivaltaisen syrjinnän harjoittamiseksi tai sopimuspuolten välisen kaupan peitellyksi rajoittamiseksi. 37 artikla Pöytäkirjassa n:o 5 vahvistetaan erityiset määräykset, joita sovelletaan Bulgarian sekä Espanjan ja Portugalin väliseen kauppaan. IV OSASTO TYÖNTEKIJÖIDEN LIIKKUVUUS, SIJOITTAUTUMISOIKEUS, PALVELUJEN TARJONTA I LUKU Työntekijöiden liikkuvuus 38 artikla 1. Jollei yksittäisissä jäsenvaltioissa sovellettavista edellytyksistä ja yksityiskohtaisista säännöistä muuta johdu: - kansalaisuudeltaan bulgarialaisia työntekijöitä, jotka laillisesti työskentelevät jonkin jäsenvaltion alueella, ei verrattuna kyseisen jäsenvaltion kansalaisiin saa syrjiä heidän kansalaisuutensa perusteella työoloissa, palkkauksessa tai irtisanomisessa, - laillisesti jossakin jäsenvaltiossa työskentelevän työntekijän aviopuolisolla ja lapsilla, jotka asuvat siellä laillisesti, on pääsy tämän jäsenvaltion työmarkkinoille mainitun työntekijän työluvan voimassaolon ajan; poikkeuksen muodostavat kausityöntekijät ja 42 artiklassa tarkoitettujen kahdenvälisten sopimusten perusteella saapuneet työntekijät, jollei mainituissa sopimuksissa toisin määrätä. 2. Bulgarian on myönnettävä 1 kohdassa tarkoitettu kohtelu alueellaan laillisesti työskenteleville työntekijöille, jotka ovat jonkin jäsenvaltion kansalaisia, sekä näiden aviopuolisoille ja lapsille, jotka asuvat sen alueella laillisesti, jollei Bulgariassa sovellettavista edellytyksistä ja yksityiskohtaisista säännöistä muuta johdu. 39 artikla 1. Jäsenvaltion alueella laillisesti työskenteleviin kansalaisuudeltaan bulgarialaisiin työntekijöihin ja heidän siellä laillisesti asuviin perheenjäseniinsä sovellettavien sosiaaliturvajärjestelmien yhteensovittamiseksi: - työntekijöiden vakuutus-, työskentely- tai oleskeluajat yksittäisissä jäsenvaltioissa lasketaan yhteen heidän itsensä ja heidän perheenjäsentensä vanhuuden, työkyvyttömyyden ja kuoleman perusteella maksettavaa eläkettä ja elinkorkoja sekä sairausvakuutusta varten, - kaikki vanhuuden, kuoleman, työtapaturman tai ammattitaudin taikka työtapaturmasta tai ammattitaudista aiheutuneen työkyvyttömyyden perusteella maksettavat eläkkeet ja elinkorot, lukuun ottamatta maksuihin perustumattomia erityisetuuksia, voidaan siirtää vapaasti velallisena olevan jäsenvaltion tai velallisina olevien jäsenvaltioiden lainsäädännön mukaisesti sovellettavaan kurssiin, - kyseiset työntekijät saavat perheavustuksia edellä tarkoitetuille perheenjäsenilleen, jollei jäsenvaltioissa sovellettavista edellytyksistä ja yksityiskohtaisista säännöistä muuta johdu. 2. Bulgaria myöntää 1 kohdan toisessa ja kolmannessa alakohdassa tarkoitetun kohtelun kaltaisen kohtelun alueellaan laillisesti työskenteleville työntekijöille, jotka ovat jonkin jäsenvaltion kansalaisia, sekä heidän siellä laillisesti asuville perheenjäsenilleen. 40 artikla 1. Assosiointineuvosto tekee päätökset määräyksistä, joilla varmistetaan 39 artiklassa esitetyn tavoitteen toteuttaminen. 2. Assosiointineuvosto päättää sellaista hallinnollista yhteistyötä koskevista yksityiskohtaisista säännöistä, jolla varmistetaan 1 kohdassa tarkoitettujen määräysten soveltamiseksi tarvittavat hallintoon ja valvontaan liittyvät takeet. 41 artikla Assosiointineuvoston 40 artiklan mukaisesti antamat määräykset eivät saa mitenkään vaikuttaa Bulgarian ja jäsenvaltioiden välillä tehdyistä kahdenvälisistä sopimuksista aiheutuviin oikeuksiin tai velvoitteisiin, jos näissä sopimuksissa määrätään Bulgarian ja jäsenvaltioiden kansalaisille edullisempi kohtelu. 42 artikla 1. Ottaen huomioon jäsenvaltioiden työmarkkinatilanteen, ja jollei mainitun jäsenvaltion voimassa olevasta työntekijöiden liikkuvuutta koskevasta lainsäädännöstä ja säännöistä muuta johdu: - bulgarialaisten työntekijöiden työnsaantimahdollisuudet, jotka jäsenvaltiot antavat heille kahdenvälisten sopimusten mukaan, olisi säilytettävä, ja niitä olisi mahdollisuuksien mukaan parannettava, - muut jäsenvaltiot tarkastelevat mahdollisuutta tehdä samanlaisia sopimuksia. 2. Assosiointineuvosto tarkastelee muiden parannusten myöntämistä, mukaan lukien mahdollisuudet päästä ammattikoulutukseen, jäsenvaltioissa voimassa olevien sääntöjen ja menettelyjen mukaisesti ja ottaen huomioon jäsenvaltioiden ja yhteisön työmarkkinatilanteen. 43 artikla Assosiointineuvosto tarkastelee 7 artiklassa tarkoitetun toisen vaiheen aikana tai aikaisemmin, jos niin on päätetty, muita keinoja työntekijöiden liikkuvuuden parantamiseksi ottaen huomioon erityisesti Bulgarian yhteiskunnallisen ja taloudellisen tilanteen sekä yhteisön työllisyystilanteen. Assosiointineuvosto antaa tätä varten suosituksia. 44 artikla Yhteisö antaa Bulgarialle 89 artiklan mukaisesti teknistä apua asianmukaisen sosiaaliturvajärjestelmän rakentamisessa edistääkseen työvoiman uudelleen suuntautumista Bulgarian talouden rakennemuutoksen yhteydessä. II LUKU Sijoittautuminen 45 artikla 1. Jäsenvaltiot takaavat tämän sopimuksen voimaantulosta alkaen Bulgarian yhtiöiden ja kansalaisten sijoittautumiselle ja alueelleen sijoittautuneiden Bulgarian yhtiöiden ja kansalaisten toiminnalle kohtelun, joka ei ole epäedullisempi kuin sen omille yhtiöilleen ja kansalaisilleen myöntämä kohtelu, lukuun ottamatta liitteessä XVa tarkoitettuja aloja. 2. Bulgaria: i) takaa tämän sopimuksen voimaantulosta alkaen yhteisön yhtiöille ja kansalaisille sijoittautumisessa kohtelun, joka ei ole epäedullisempi kuin Bulgarian omille kansalaisilleen ja yhtiöilleen myöntämä kohtelu, lukuun ottamatta liitteissä XVb ja XVc tarkoitettuja aloja, joille taataan mainittu kohtelu viimeistään 7 artiklassa tarkoitetun siirtymäkauden loppuun mennessä, ii) takaa tämän sopimuksen voimaantulosta alkaen alueelleen sijoittautuneille yhteisön yhtiöille ja kansalaisille kohtelun, joka ei ole epäedullisempi kuin sen omille yhtiöilleen ja kansalaisilleen myöntämä kohtelu. 3. Edellä olevan 2 kohdan määräyksiä ei sovelleta liitteessä XVd lueteltuihin aloihin. 4. Edellä olevan 2 kohdan i alakohdassa tarkoitetun siirtymäkauden aikana Bulgaria ei anna mitään uusia säännöksiä tai toteuta mitään uusia toimenpiteitä, joilla olisi syrjivä vaikutus yhteisön yhtiöiden ja kansalaisten sijoittautumiseen sen alueelle Bulgarian omiin yhtiöihin ja kansalaisiin verrattuna. 5. Tässä sopimuksessa tarkoitetaan: a) "sijoittautumisella": i) kansalaisten osalta oikeutta ryhtyä itsenäiseksi ammatinharjoittajaksi ja oikeutta perustaa yrityksiä, erityisesti yhtiöitä, jotka ovat heidän tosiasiallisessa valvonnassaan. Kansalaisten itsenäisenä ammatinharjoittajana ja liikeyrityksen johtajana toimimiseen ei sisälly oikeutta hakea tai vastaanottaa palkkatyötä toisen osapuolen työmarkkinoilla tai päästä toisen osapuolen työmarkkinoille. Tämän luvun määräyksiä ei sovelleta henkilöihin, jotka eivät ole täysin itsenäisiä ammatinharjoittajia, ii) yhtiöiden osalta oikeutta ryhtyä harjoittamaan taloudellista toimintaa perustamalla ja johtamalla tytäryhtiöitä, sivuliikkeitä ja kauppaedustajan liikkeitä, b) yhtiön "tytäryhtiöllä" ensin mainitun yhtiön tosiasiallisessa valvonnassa olevaa yhtiötä, c) "taloudellisella toiminnalla" pääasiassa teollista, kaupallista ja ammatillista toimintaa sekä pienteollisuutta. 6. Assosiointineuvosto tarkastelee säännöllisesti 2 kohdan i alakohdassa tarkoitetun siirtymäkauden aikana mahdollisuutta myöntää nopeammin kansallinen kohtelu liitteissä XVb ja XVc tarkoitettujen alojen osalta sekä sisällyttää nopeammin liitteessä XVd luetellut alat tai toiminnot tämän artiklan 2 kohdan i alakohdan määräysten soveltamisalaan kuuluviksi. Assosiointineuvosto voi tehdä päätöksen näiden liitteiden muuttamisesta. Edellä 2 kohdan i alakohdassa tarkoitetun siirtymäkauden päättyessä assosiointineuvosto voi poikkeuksellisesti Bulgarian pyynnöstä ja tilanteen niin vaatiessa jatkaa liitteissä XVb ja XVc lueteltujen alojen tai toimintojen poissulkemista rajoitettuna ajanjaksona. 46 artikla 1. Jollei 45 artiklan määräysten soveltamisesta muuta johdu ja lukuun ottamatta liitteessä XVb esitettyjä rahoituspalveluja, jokainen sopimuspuoli voi säännellä yhtiöiden ja kansalaisten sijoittautumista ja toimintaa alueellaan, jos tämä sääntely ei aiheuta toisen osapuolen yhtiöiden ja kansalaisten syrjintää verrattuna osapuolen omiin yhtiöihin ja kansalaisiin. 2. Liitteessä XVb esitettyjen rahoituspalvelujen osalta tämä sopimus ei rajoita osapuolten oikeutta toteuttaa tarvittavia vakavaraisuussääntöjen edellyttämiä toimenpiteitä, joihin sisältyy investoijien, tallettajien, vakuutuksenottajien tai sellaisten henkilöiden, joille on taattava luottamuksenvaraisen sopimuksen perusteella velvoitteiden täyttäminen, suojelu tai oikeutta varmistaa rahoitusjärjestelmän yhtenäisyys ja vakaus. Nämä toimenpiteet eivät saa aiheuttaa toisen osapuolen yhtiöiden ja kansalaisten syrjintää kansallisuuden perusteella verrattuna osapuolen omiin yhtiöihin ja kansalaisiin. 47 artikla Helpottaakseen yhteisön kansalaisten ja Bulgarian kansalaisten pääsyä säänneltyihin ammatteihin sekä helpottaakseen näiden ammattien harjoittamista Bulgariassa ja yhteisössä, assosiointineuvosto tarkastelee mitkä määräykset ovat tarpeen tutkintojen kelpoisuuden molemminpuoliseksi tunnustamiseksi. Assosiointineuvosto voi toteuttaa tätä varten kaikki tarvittavat toimenpiteet. 48 artikla Edellä 46 artiklan määräykset eivät estä osapuolta soveltamasta erityisiä sääntöjä, jotka koskevat sellaisten toisen osapuolen yhtiöiden sivuliikkeiden ja kauppaedustajien liikkeiden sijoittautumista ja toimintaa sen alueella, joita ei ole perustettu ensin mainitun osapuolen alueella, jos nämä erityiset säännöt ovat perusteltuja sen vuoksi, että näissä sivuliikkeissä ja kauppaedustajien liikkeissä on oikeudellisia tai teknisiä eroja verrattuna sen omalla alueella perustettujen yhtiöiden sivuliikkeisiin ja kauppaedustajien liikkeisiin; rahoituspalvelujen osalta erityisiä sääntöjä voidaan soveltaa sen vuoksi, että se on vakavaraisuussääntöjen vuoksi perusteltua. Liitteessä XVb esitettyjen rahoituspalvelujen osalta kohtelun ero ei saa olla suurempi kuin mikä on ehdottomasti tarpeen tällaisten oikeudellisten tai teknisten erojen vuoksi tai rahoituspalvelujen osalta vakavaraisuussääntöjen vuoksi. 49 artikla 1. Tässä sopimuksessa tarkoitetaan "yhteisön yhtiöllä" ja vastaavasti "Bulgarian yhtiöllä" yhtiötä, joka on jäsenvaltion tai Bulgarian lainsäädännön mukaisesti perustettu ja jolla on kotipaikka tai keskushallinto taikka pääasiallinen toimipaikka yhteisön tai Bulgarian alueella. Jos yhteisön tai Bulgarian lainsäädännön mukaisesti perustetulla yhtiöllä kuitenkin on ainoastaan kotipaikka yhteisön tai Bulgarian alueella, on sen toiminnan liityttävä tosiasiallisesti ja jatkuvasti jonkin jäsenvaltion tai Bulgarian talouteen. 2. Tämän luvun ja tämän osaston III luvun määräyksiä sovelletaan myös kansainvälisen meriliikenteen osalta niihin jäsenvaltioiden tai Bulgarian kansalaisiin ja laivanvarustamoihin, jotka ovat sijoittautuneet yhteisön tai Bulgariaan ulkopuolelle ja jotka ovat jonkin jäsenvaltion tai Bulgarian kansalaisten valvonnassa, jos niille kuuluvat alukset on rekisteröity tässä jäsenvaltiossa tai Bulgariassa niiden lainsäädännön mukaisesti. 3. Tässä sopimuksessa tarkoitetaan "yhteisön kansalaisella" ja "Bulgarian kansalaisella luonnollista henkilöä, joka on jonkin jäsenvaltion tai Bulgarian kansalainen. 4. Tämän sopimuksen määräykset eivät rajoita kunkin osapuolen oikeutta toteuttaa kaikki tarvittavat toimenpiteet sen estämiseksi, että kyseisen osapuolen toteuttamia toimenpiteitä, jotka koskevat kolmansien maiden pääsyä sen markkinoille, kierrettäisiin tämän sopimuksen määräyksillä. 50 artikla Tätä sopimusta sovellettaessa "rahoituspalveluilla" tarkoitetaan liitteessä XVb esitettyjä toimintoja. Assosiointineuvosto voi laajentaa tai muuttaa mainitun liitteen soveltamisalaa. 51 artikla Ensimmäisen viiden vuoden aikana tämän sopimuksen voimaantulopäivästä tai liitteissä XVb ja XVc tarkoitettujen alojen osalta 7 artiklassa tarkoitetun siirtymäkauden aikana Bulgaria voi toteuttaa tämän luvun määräyksistä poikkeavia toimenpiteitä yhteisön yhtiöiden ja kansalaisten sijoittautumisen osalta, jos tietyllä teollisuuden alalla: - on meneillään rakennemuutos, tai - ilmenee vakavia vaikeuksia, erityisesti jos ne aiheuttavat vakavia yhteiskunnallisia ongelmia Bulgariassa, tai - Bulgarian yhtiöt tai kansalaiset menettävät markkinaosuutensa tai kärsivät sen huomattavasta pienentymisestä tietyllä elinkeino- tai teollisuusalalla Bulgariassa, tai - Bulgariassa ollaan vasta uuden teollisuuden perustamisvaiheessa. Tällaisiin toimenpiteisiin liittyy seuraavaa: i) niiden soveltaminen päättyy viimeistään kaksi vuotta tämän sopimuksen voimaantulopäivää seuraavan viidennen vuoden päättymisen jälkeen, ii) ne ovat asianmukaisia ja tarpeen tilanteen korjaamiseksi, ja iii) ne liittyvät ainoastaan sijoittautumisiin, jotka tapahtuvat Bulgariassa näiden toimenpiteiden voimaantulon jälkeen, eivätkä aiheuta tiettyä toimenpidettä toteutettaessa Bulgariaan jo sijoittautuneisiin yhteisön yhtiöihin tai kansalaisiin kohdistuvaa syrjintää verrattuna Bulgarian yhtiöihin ja kansalaisiin. Assosiointineuvosto voi poikkeuksellisesti Bulgarian pyynnöstä ja tarpeen vaatiessa päättää edellä i alakohdassa tarkoitetun ajanjakson pidentämisestä tietyllä alalla rajoitetuksi ajaksi, joka ei ole pidempi kuin 7 artiklassa tarkoitettu siirtymäkausi. Suunnitellessaan ja soveltaessaan näitä toimenpiteitä Bulgaria myöntää, milloin mahdollista, yhteisön yhtiöille ja kansalaisille etuuskohtelun, joka ei missään tapauksessa saa olla epäedullisempi kuin kolmannen maan yhtiöille tai kansalaisille myönnetty kohtelu. Ennen näiden toimenpiteiden toteuttamista Bulgaria neuvottelee asiasta assosiointineuvostossa ja soveltaa näitä toimenpiteitä aikaisintaan yhden kuukauden kuluttua siitä, kun se on ilmoittanut assosiointineuvostolle suunnittelemansa konkreettiset toimenpiteet edellyttäen, että mikään välittömiä toimenpiteitä vaativa korvaamaton vahinko ei uhkaa; tällaisessa tapauksessa Bulgaria neuvottelee assosiointineuvostossa heti näiden toimenpiteiden toteuttamisen jälkeen. Heti tämän sopimuksen voimaantuloa seuraavan viidennen vuoden päätyttyä tai liitteissä XVb ja XVc tarkoitettujen alojen osalta 7 artiklassa tarkoitetun siirtymäkauden päätyttyä Bulgaria voi toteuttaa tällaisia toimenpiteitä ainoastaan assosiointineuvoston suostumuksella ja sen määrittämin edellytyksin. 52 artikla 1. Tämän luvun määräyksiä ei sovelleta lentoliikenne-, sisävesiliikenne- ja merikabotaasiliikennepalveluihin. 2. Assosiointineuvosto voi antaa suosituksia sijoittautumisen ja toiminnan parantamiseksi 1 kohdan soveltamisalaan kuuluvilla aloilla. 53 artikla 1. Poiketen siitä, mitä tämän osaston I luvussa määrätään, Bulgarian tai yhteisön myöntämän sijoittautumisoikeuden saaneilla on vastaanottavan valtion voimassa olevan lainsäädännön mukaisesti oikeus Bulgarian tai yhteisön alueella työllistää tai antaa tytäryhtiöidensä työllistää yhteisön jäsenvaltioiden ja Bulgarian kansalaisia, jos nämä henkilöt ovat tämänartiklan 2 kohdassa määriteltyjä keskeisissä tehtävissä työskenteleviä henkilöitä ja jos ainoastaan yhtiöt tai tytäryhtiöt työllistävät nämä henkilöt. Näiden työntekijöiden oleskelulupa ja työlupa koskevat ainoastaan kyseistä työskentelyjaksoa. 2. Sijoittautumisoikeuden saaneen yrityksen, jäljempänä "yritys" keskeisissä tehtävissä työskenteleviin henkilöihin kuuluvat: a) yrityksen johtavassa asemassa olevat henkilöt, jotka ensisijaisesti johtavat yritystä ja joita puolestaan yrityksen hallitus tai osakkeenomistajat valvovat tai johtavat ja joiden toimivaltaan kuuluu: - johtaa yritystä tai sen osastoa taikka alaosastoa, - valvoa ja tarkastaa muun valvonta- tai johtotehtävissä toimivan henkilöstön työskentelyä, - toimivalta palkata tai irtisanoa työntekijöitä taikka antaa heidän palkkaamistaan tai irtisanomistaan koskevia suosituksia sekä toteuttaa muita henkilöstöä koskevia toimenpiteitä; b) yrityksessä työskentelevät henkilöt, joilla on: - pätevyys teknistä erityisosaamista vaativiin töihin tai tehtäviin, - erityistuntemusta, joka on yrityksen toiminnalle, tutkimusvälineistön käytölle, teknologialle tai hallinnolle välttämätöntä. Näihin henkilöihin voi kuulua myös luvanvaraisten ammattien harjoittajia. Yrityksen on palkattava edellä tarkoitetut henkilöt vähintään yhtä vuotta ennen kuin se laittaa heidät edellä mainittuihin tehtäviin. 54 artikla 1. Tämän luvun määräyksiä sovelletaan, jollei yleisen järjestyksen, yleisen turvallisuuden tai kansanterveyden perusteella annetuista rajoituksista muuta johdu. 2. Tämän luvun määräyksiä ei sovelleta toimintaan, joka jommankumman osapuolen alueella liittyy edes tilapäisesti viranomaisten toimintaan. 55 artikla Tämän luvun ja tämän osaston III luvun määräyksiä sovelletaan myös yhtiöihin, joita Bulgarian yhtiöt tai kansalaiset yhdessä yhteisön yhtiöiden tai kansalaisten kanssa valvovat tai jotka ovat näiden yksinomaisessa yhteisomistuksessa. III LUKU Palvelujen tarjonta yhteisön ja Bulgarian välillä 56 artikla 1. Osapuolet sitoutuvat tämän luvun määräysten mukaisesti toteuttamaan tarvittavat toimenpiteet salliakseen asteittain, että yhteisön tai Bulgarian yhtiöt tai kansalaiset tarjoavat palveluja muun kuin sen osapuolen alueella, jolle palvelut on tarkoitettu ottaen huomioon molempien osapuolten palvelualojen kehittymisen. 2. Samanaikaisesti 1 kohdassa tarkoitetun vapauttamisen kanssa ja jollei 59 artiklan 1 kohdan määräyksistä muuta johdu, osapuolet sallivat sellaisten luonnollisten henkilöiden tilapäisen liikkuvuuden, jotka tarjoavat palveluja tai jotka ovat keskeisissä tehtävissä palvelujen tarjoajan henkilöstössä 53 artiklan 2 kohdassa tarkoitetulla tavalla, mukaan lukien luonnolliset henkilöt, jotka edustavat yhteisön tai Bulgarian yhtiöitä tai kansalaisia ja jotka haluavat saapua tilapäisesti maahan neuvotellakseen palvelujen myymisestä tai tehdäkseen palvelujen myymistä koskevia sopimuksia palvelujen tarjoajan puolesta edellyttäen, että nämä edustajat eivät itse työskentele välittömästi suurelle yleisölle suunnattavassa myynnissä eivätkä itse henkilökohtaisesti tarjoa palveluja. 3. Assosiointineuvosto toteuttaa tarvittavat toimenpiteet tämän artiklan 1 kohdan määräysten asteittaiseksi täytäntöönpanemiseksi. 57 artikla Yhteisön ja Bulgarian välisen liikennepalvelujen tarjonnan osalta korvataan 56 artiklan määräykset seuraavilla määräyksillä: 1) Kansainvälisen meriliikenteen osalta osapuolet sitoutuvat noudattamaan tehokkaasti periaatetta kaupallisin perustein tapahtuvasta vapaasta pääsystä markkinoille ja liikenteeseen. a) Edellä mainittu määräys ei rajoita oikeuksia eikä velvoitteita, jotka kuuluvat tämän sopimuksen jommankumman osapuolen soveltamien Yhdistyneiden Kansakuntien linjakonferenssien käyttäytymissääntöjen soveltamisalaan. Linjakonferenssiin kuulumattomat varustamot saavat kilpailla konferenssiin kuuluvien varustamoiden kanssa edellyttäen, että ne noudattavat periaatetta kaupallisin perustein tapahtuvasta vilpittömästä kilpailusta. b) Osapuolet vahvistavat sitoutuneensa vapaaseen kilpailuun kuivan ja nestemäisen irtotavaran kaupassa. 2) Edellä olevan 1 kohdan periaatteiden mukaisesti: a) osapuolet eivät jatkossa sisällytä kolmansien maiden kanssa tekemiinsä kahdenvälisiin sopimuksiin kuljetusosuuksia koskevaa sopimuslauseketta, lukuun ottamatta poikkeuksellisia olosuhteita, joissa tämän sopimuksen jommankumman osapuolen laivanvarustamoilla ei olisi muutoin mahdollisuutta liikennöidä kyseiseen kolmanteen maahan ja pois sieltä, b) osapuolet kieltävät tulevissa kahdenvälisissä sopimuksissaan kuivan ja nestemäisen irtotavaran kuljetusosuuksia koskevat järjestelyt, c) osapuolet poistavat tämän sopimuksen tultua voimaan kaikki yksipuoliset toimenpiteet sekä hallinnolliset, tekniset ja muut esteet, joilla voi olla rajoittava tai syrjivä vaikutus palvelujen vapaaseen tarjontaan kansainvälisessä meriliikenteessä. 3) Jotta varmistettaisiin osapuolten välisen liikenteen yhteensovitettu kehitys ja asteittainen vapauttaminen, jotka on mukautettu niiden molemminpuolisiin kaupallisiin tarpeisiin, sovitaan molemminpuolista markkinoille pääsyä lento- ja maaliikenteessä koskevista edellytyksistä erityisissä sopimuksissa, joista osapuolet neuvottelevat tämän sopimuksen tultua voimaan. 4) Ennen 3 kohdassa tarkoitettujen sopimusten tekemistä osapuolet eivät toteuta mitään toimenpiteitä eivätkä ryhdy mihinkään toimiin, jotka saattavat olla rajoittavampia tai syrjivämpiä tämän sopimuksen voimaantuloa edeltävään tilanteeseen verrattuna. 5) Bulgaria mukauttaa siirtymäkauden aikana asteittain lainsäädäntönsä, mukaan lukien hallinnolliset, tekniset ja muut säännöt, yhteisössä sovellettavaan lento- ja maaliikennettä koskevaan lainsäädäntöön siinä määrin kuin se on tarpeen edistettäessä vapauttamista ja osapuolten molemminpuolista pääsyä markkinoille ja helpotettaessa matkustajien ja tavaroiden liikkuvuutta. 6) Assosiointineuvosto tarkastelee samanaikaisesti tämän luvun tavoitteiden toteuttamisessa saavutetun edistymisen kanssa keinoja, joilla voidaan luoda tarpeelliset edellytykset palvelujen vapaan tarjonnan parantamiseksi lento- ja maaliikenteessä. 58 artikla Tässä luvussa tarkoitettuihin seikkoihin sovelletaan 54 artiklan määräyksiä. IV LUKU Yleiset määräykset 59 artikla 1. Tämän sopimuksen IV osastoa sovellettaessa mitkään tämän sopimuksen määräykset eivät estä osapuolia soveltamasta maahan pääsyä ja maassa oleskelua, työskentelyä, työoloja, luonnollisten henkilöiden sijoittautumista sekä palvelujen tarjontaa koskevia lakejaan ja asetuksiaan, jos niillä ei mitätöidä tai heikennetä niitä etuja, jotka kuuluvat jollekin osapuolelle tämän sopimuksen tietyn määräyksen perusteella. Tämä määräys ei rajoita 54 artiklan soveltamista. 2. Tämän sopimuksen IV osaston II, III ja IV luvun määräykset mukautetaan assosiointineuvoston päätöksellä GATTin Uruguayn kierroksen yhteydessä käytävien palvelujen tarjontaa koskevien neuvottelujen perusteella ja siten, ettei mikään tämän sopimuksen määräys edellytä kohtelua, joka olisi epäedullisempi kuin kohtelu, josta määrätään tulevassa palvelujen kauppaa koskevassa yleissopimuksessa (GATS). Ennen Bulgarian liittymistä tulevaan GATS-sopimukseen ja rajoittamatta assosiointineuvoston tekemiä päätöksiä: i) yhteisö takaa Bulgarian yhtiöille ja kansalaisille kohtelun, joka ei ole epäedullisempi kuin tulevan GATS-sopimuksen määräysten mukaisesti osapuolten yhtiöille ja kansalaisille myönnettävä kohtelu, ii) Bulgaria takaa yhteisön yhtiöille ja kansalaisille kohtelun, joka ei ole epäedullisempi kuin kohtelu, joka myönnetään kolmansien maiden yhtiöille ja kansalaisille. 3. Bulgariaan sijoittautuneiden yhteisön yhtiöiden ja kansalaisten sulkemista IV osaston II luvun määräysten mukaisesti pois Bulgarian myöntämän opetuksen, terveydenhuollon, sosiaalipalveluiden ja kulttuurin alalla annettavan valtion tuen piiristä, pidetään 7 artiklassa tarkoitetun siirtymäkauden ajan IV osaston määräysten ja V osastossa tarkoitettujen kilpailusääntöjen mukaisina. V OSASTO MAKSUT, PÄÄOMAT, KILPAILU JA MUUT TALOUTTA KOSKEVAT MÄÄRÄYKSET, LAINSÄÄDÄNTÖJEN LÄHENTÄMINEN I LUKU Juoksevat maksut ja pääomien liikkuvuus 60 artikla Osapuolet sitoutuvat hyväksymään vapaasti vaihdettavassa valuutassa suoritettavat, nykyiseen maksutaseeseen liittyvät maksut, jos niihin liittyvät kaupat koskevat tämän sopimuksen mukaisesti vapautettua tavaroiden, palvelujen tai henkilöiden liikkuvuutta osapuolten välillä. 61 artikla 1. Jäsenvaltiot ja Bulgaria varmistavat tämän sopimuksen voimaantulosta alkaen maksutaseen pääomaa koskevien suoritusten osalta pääoman vapaan liikkuvuuden sellaisten yhtiöiden suorissa investoinneissa, jotka on perustettu isäntämaan lainsäädännön mukaisesti, ja investoinneissa, jotka on tehty IV osaston II luvun määräysten mukaisesti, sekä näiden investointien ja niistä saatujen voittojen rahaksi muuttamisen ja kotiuttamisen. Poiketen siitä, mitä edellä määrätään, mainittu vapaa liikkuvuus, rahaksi muuttaminen ja kotiuttaminen varmistetaan ennen 7 artiklassa tarkoitetun ensimmäisen vaiheen päättymistä kaikkien niiden investointien osalta, jotka liittyvät Bulgariassa itsenäisinä ammatinharjoittajina IV osaston II luvun mukaisesti toimivien yhteisön kansalaisten sijoittautumiseen. 2. Jäsenvaltiot eivät tämän sopimuksen voimaantulosta alkaen eikä Bulgaria tämän sopimuksen voimaantuloa seuraavan viidennen vuoden lopusta alkaen ota käyttöön uusia valuuttarajoituksia, jotka koskevat yhteisön ja Bulgarian kansalaisten välisiä pääomaliikkeitä ja niihin liittyviä juoksevia maksuja, eivätkä tiukenna olemassa olevia määräyksiä, sanotun kuitenkaan rajoittamatta 1 kohdan soveltamista. 3. Edellä olevat 1 ja 2 kohdan määräykset eivät estä Bulgariaa asettamasta rajoituksia Bulgarian yhtiöiden ja kansalaisten ulkomailla toteuttamille investoinneille. Bulgariassa toteutettujen investointien rahaksi muuttamiseen tai kotiuttamiseen tai niistä saatuihin voittoihin ei kuitenkaan saa vaikuttaa. 4. Osapuolet neuvottelevat keskenään helpottaakseen pääomien liikkuvuutta yhteisön ja Bulgarian välillä tämän sopimuksen tavoitteiden edistämiseksi. 62 artikla 1. Sopimuspuolet toteuttavat tämän sopimuksen voimaantuloa seuraavien viiden vuoden aikana toimenpiteet, joilla luodaan tarvittavat edellytykset sille, että pääomien vapaata liikkuvuutta koskevia yhteisön sääntöjä voidaan myöhemmin asteittain ryhtyä soveltamaan. 2. Assosiointineuvosto tarkastelee tämän sopimuksen voimaantuloa seuraavan viidennen vuoden loppuun mennessä keinoja soveltaa kokonaisuudessaan pääomien vapaata liikkuvuutta koskevia yhteisön sääntöjä. 63 artikla Tämän luvun määräysten mukaisesti ja poiketen siitä, mitä 65 artiklassa määrätään, jos Kansainvälisen valuuttarahaston (IMF) VIII artiklassa tarkoitettua Bulgarian valuutan täydellistä vaihdettavuutta ei ole toteutettu, Bulgaria voi poikkeuksellisissa olosuhteissa soveltaa lyhyen ajan ja keskipitkän ajan luottojen myöntämiseen ja saamiseen liittyviä valuuttarajoituksia siltä osin, kuin nämä rajoitukset on asetettu sille näiden luottojen myöntämiseksi ja sen asema IMF:ssä sallii ne. Bulgaria soveltaa näitä rajoituksia ketään syrjimättä ja huolehtii, että ne haittaavat mahdollisimman vähän tämän sopimuksen toimintaa. Bulgaria ilmoittaa nopeasti assosiointineuvostolle näiden toimenpiteiden toteuttamisesta ja niihin liittyvistä muutoksista. II LUKU Kilpailu ja muut taloutta koskevat määräykset 64 artikla 1. Seuraavat toimenpiteet ovat yhteensopimattomia tämän sopimuksen moitteettoman toiminnan kanssa, jos ne voivat vaikuttaa yhteisön ja Bulgarian väliseen kauppaan: i) yritysten väliset sopimukset, päätökset yritysten yhteenliittymistä sekä yritysten väliset yhdenmukaistetut käytännöt, joiden tarkoituksena tai vaikutuksena on kilpailun estäminen, rajoittaminen tai vääristäminen, ii) yhden tai useamman yrityksen toimesta tapahtuva määräävän markkina-aseman väärinkäyttö kaikilla yhteisön tai Bulgarian alueilla tai merkittävällä osalla niistä, iii) valtion tuki, joka vääristää tai uhkaa vääristää kilpailua suosimalla tiettyjä yrityksiä tai tiettyjen tavaroiden tuotantoa. 2. Tämän artiklan vastaisia käytäntöjä arvioidaan Euroopan talousyhteisön perustamissopimuksen 85, 86 ja 92 artiklan sääntöjen soveltamisesta johtuvien arviointiperusteiden mukaisesti. 3. Assosiointineuvosto antaa kolmen vuoden kuluessa tämän sopimuksen voimaantulosta tarvittavat säännöt 1 ja 2 kohdan soveltamiseksi. 4. a) Edellä olevan 1 kohdan iii alakohdan määräyksiä sovellettaessa osapuolet sopivat, että tämän sopimuksen voimaantuloa seuraavien viiden ensimmäisen vuoden aikana Bulgarian myöntämää valtion tukea arvioidaan ottaen huomioon, että Bulgariaa pidetään samanlaisena alueena kuin Euroopan talousyhteisön perustamissopimuksen 92 artiklan 3 kohdan a alakohdassa tarkoitetut yhteisön alueet. Assosiointineuvosto päättää Bulgarian taloudellisen tilanteen huomioon ottaen, onko tätä ajanjaksoa jatkettava uudella viiden vuoden jaksolla. b) Kumpikin osapuoli varmistaa valtion tuen avoimuuden ja ilmoittaa muun muassa vuosittain toiselle osapuolelle myönnetyn tuen kokonaismäärän ja jakautumisen sekä antaa pyynnöstä tiedot tukijärjestelmistä. Toisen osapuolen pyynnöstä toinen osapuoli antaa tietoja tietyistä valtion tuen erityistapauksista. 5. Edellä III osaston II ja III luvussa tarkoitettujen tuotteiden osalta: - 1 kohdan iii alakohdan määräystä ei sovelleta, - 1 kohdan i alakohdan vastaisia käytäntöjä on arvioitava sellaisten yhteisön vahvistamien arviointiperusteiden mukaisesti, jotka perustuvat Euroopan talousyhteisön perustamissopimuksen 42 ja 43 artiklaan ja erityisesti neuvoston asetuksessa N:o 26/1962 vahvistettuihin arviointiperusteisiin. 6. Jos yhteisö tai Bulgaria katsoo, että tietty käytäntö on yhteensopimaton 1 kohdan kanssa, ja: - se ei ole 3 kohdassa tarkoitettujen soveltamissääntöjen mukainen, tai - jos näiden sääntöjen puuttuessa kyseinen käytäntö aiheuttaa tai uhkaa aiheuttaa vakavaa haittaa toisen osapuoleneduille tai huomattavaa haittaa sen kansalliselle elinkeinoalalle, mukaan lukien palvelujen tuottaminen, se voi toteuttaa aiheelliset toimenpiteet neuvoteltuaan asiasta assosiointineuvostossa tai 30 työpäivän kuluttua siitä, kun se on saattanut asian mainitun neuvoston käsiteltäväksi. Sellaisten käytäntöjen osalta, jotka ovat yhteensopimattomia tämän artiklan 1 kohdan iii alakohdan kanssa, nämä aiheelliset toimenpiteet voidaan, jos niihin sovelletaan tullitariffeja ja kauppaa koskevaa yleissopimusta, toteuttaa ainoastaan mainitussa sopimuksessa tai missä tahansa muussa sen yhteydessä neuvotellussa asiaa koskevassa ja osapuolten välillä sovellettavassa asiakirjassa vahvistettujen menettelyjen ja edellytysten mukaisesti. 7. Osapuolet vaihtavat tietoja salassapitovelvollisuuden ja liikesalaisuuden sallimissa rajoissa, sanotun kuitenkaan rajoittamatta 3 kohdan mukaisesti annettujen vastakkaisten määräysten soveltamista. 8. Tätä artiklaa ei sovelleta Euroopan hiili- ja teräsyhteisön perustamissopimuksen soveltamisalaan kuuluviin tuotteisiin, joita pöytäkirja n:o 2 koskee. 65 artikla 1. Osapuolet välttävät sellaisten rajoittavien toimenpiteiden toteuttamista ja erityisesti sellaisten tuontia koskevien toimenpiteiden toteuttamista, joilla pyritään ratkaisemaan maksutaseeseen liittyvät ongelmat. Osapuoli, joka toteuttaa näitä toimenpiteitä, esittää toiselle osapuolelle aikataulun niiden poistamiseksi. 2. Jos yhdellä tai useammalla jäsenvaltiolla tai Bulgarialla on tai niillä uhkaa välittömästi olla vakavia maksutaseeseen liittyviä vaikeuksia, yhteisö tai Bulgaria, tapauksen mukaan, voi toteuttaa tullitariffeja ja kauppaa koskevassa yleissopimuksessa vahvistettujen edellytysten mukaisesti tiettynä aikana rajoittavia toimenpiteitä, mukaan lukien tuontia koskevat toimenpiteet, jotka eivät saa olla laajempia kuin on ehdottomasti tarpeen maksutasetilanteen korjaamiseksi. Yhteisö tai Bulgaria, tapauksen mukaan, antaa asiasta heti tiedon toiselle osapuolelle. 3. Rajoittavia toimenpiteitä ei sovelleta investointeihin liittyviin siirtoihin eikä varsinkaan investoitujen tai uudelleen investoitujen varojen kotiuttamiseen eikä muihin niistä saatuihin tuloihin. 66 artikla Julkisten yritysten osalta ja niiden yritysten osalta, joille on myönnetty erityis- tai yksinoikeuksia, assosiointineuvosto varmistaa, että Euroopan talousyhteisön perustamissopimuksen ja erityisesti sen 90 artiklan periaatteita sekä Euroopan turvallisuus- ja yhteistyökonferenssin (ETYK) Bonnissa huhtikuussa 1990 pidetyn kokouksen päätösasiakirjan periaatteita(erityisesti yritysjohtajien päätöksentekovapaus) noudatetaan tämän sopimuksen voimaantulopäivää seuraavasta kolmannesta vuodesta alkaen. 67 artikla 1. Bulgaria jatkaa henkiseen omaisuuteen, teollisoikeuteen ja kaupalliseen omaisuuteen kuuluvien oikeuksien suojelun parantamista taatakseen viidennen vuoden loppuun mennessä tämän sopimuksen voimaantulosta yhteisön suojelun tasoa vastaavan suojelun, mukaan lukien näiden oikeuksien noudattamisen varmistamiseksi määrätyt keinot. 2. Bulgaria jättää samalla liittymishakemuksen Münchenissä 5 päivänä lokakuuta 1973 tehtyyn eurooppalaisen patentin myöntämistä koskevaan sopimukseen. Bulgaria liittyy myös muihin (liitteessä XVI olevassa 1 kohdassa tarkoitettuihin) sellaisiin monenkeskisiin sopimuksiin, jotka koskevat henkistä omaisuutta, teollisoikeutta ja kaupallista omaisuutta ja joihin jäsenvaltiot ovat liittyneet tai joita ne tosiasiallisesti soveltavat. 68 artikla 1. Sopimuspuolet arvioivat, että olisi suotavaa mahdollistaa pääsy julkisista hankinnoista tehtyihin sopimuksiin vastavuoroisesti ja ketään syrjimättä erityisesti GATT-sopimuksen yhteydessä. 2. Edellä olevassa 49 artiklassa määritellyille Bulgarian yhtiöillä myönnetään tämän sopimuksen voimaantulosta alkaen pääsy julkisista hankinnoista tehtyjen sopimusten tekomenettelyyn yhteisön asiaa koskevien sääntöjen mukaisesti, ja niille myönnetään kohtelu, joka ei saa olla epäedullisempi kuin yhteisön yhtiöille myönnetty kohtelu. Edellä olevassa 49 artiklassa määritellyille yhteisön yhtiöille myönnetään viimeistään 7 artiklassa tarkoitetun siirtymäkauden loppuun mennessä pääsy julkisista hankinnoista tehtyjen sopimusten tekomenettelyyn Bulgariassa, ja niille myönnetään kohtelu, joka ei saa olla epäedullisempi kuin Bulgarian yhtiöille myönnetty kohtelu. Yhteisön yhtiöillä, jotka ovat sijoittautuneet Bulgariaan IV osaston II luvun määräysten mukaisesti 45 artiklassa tarkoitettuina tytäryhtiöinä ja 55 artiklassa määrätyissä muodoissa, on heti tämän sopimuksen tultua voimaan pääsy julkisista hankinnoista tehtyjen sopimusten tekomenettelyyn, ja niille myönnetään kohtelu, joka ei saa olla epäedullisempi kuin Bulgarian yhtiöille myönnetty kohtelu. Bulgariaan sijoittautuneille 45 artiklassa tarkoitettujen sivuliikkeiden tai kauppaedustajien liikkeiden muodossa oleville yhteisön yhtiöille on myönnettävä tällainen kohtelu siirtymäkauden loppuun mennessä. Assosiointineuvosto tarkastelee säännöllisesti, voiko Bulgaria ennen siirtymäkauden päättymistä myöntää kaikille yhteisön yhtiöille pääsyn julkisista hankinnoista tehtyjen sopimusten tekomenettelyyn Bulgariassa. 3. Edellä 38 - 59 artiklan määräyksiä sovelletaan julkisten hankintojen toteuttamiseen liittyviin sijoittautumisiin, toimintaan ja palvelujen tarjontaan yhteisön ja Bulgarian välillä sekä työskentelyyn ja työntekijöiden liikkuvuuteen. III LUKU Lainsäädäntöjen lähentäminen 69 artikla Sopimuspuolet tunnustavat, että olennainen edellytys Bulgarian taloudelliselle yhdentymiselle yhteisöön on Bulgarian nykyisen ja tulevan lainsäädännön lähentäminen yhteisön lainsäädäntöön. Bulgaria pyrkii kaikin tavoin huolehtimaan siitä, että sen lainsäädäntö saatetaan asteittain yhteensopivaksi yhteisön lainsäädännön kanssa. 70 artikla Lainsäädäntöjen lähentäminen koskee erityisesti seuraavia aloja: tullilainsäädäntö, yhtiöoikeus, pankkioikeus, yritysten kirjanpito ja verotus, henkinen omaisuus, työntekijöiden suojelu työpaikoilla, rahoituspalvelut, kilpailusäännöt, ihmisten, eläinten ja kasvien terveyden suojelu, kuluttajansuoja, välillinen verotus, tekniset määräykset ja standardit, ydinvoima-alan lait ja asetukset sekä liikenne ja ympäristö. 71 artikla Yhteisö antaa Bulgarialle näiden toimenpiteiden toteuttamiseksi teknistä apua, johon voi muun ohella sisältyä: - asiantuntijanvaihto, - nopea tietojen toimittaminen, erityisesti asiaan liittyvää lainsäädäntöä koskevien tietojen toimittaminen, - seminaarien järjestäminen, - koulutus, - avunanto kyseisiä aloja koskevan yhteisön lainsäädännön kääntämisessä. VI OSASTO YHTEISTYÖ TALOUDEN ALALLA 72 artikla 1. Yhteisö ja Bulgaria aloittavat yhteistyön talouden alalla tarkoituksenaan edistää Bulgarian kehitys- ja kasvumahdollisuuksia. Tämän yhteistyön tavoitteena on vahvistaa olemassa olevia taloussuhteita mahdollisimman laajalla alueella molempien osapuolten etujen mukaisesti. 2. Menettelyt ja muut toimenpiteet suunnitellaan siten, että niillä edistetään Bulgarian taloudellista ja yhteiskunnallista kehitystä, ja ne noudattavat kestävän kehityksen periaatetta. Näissä menettelyissä olisi alusta alkaen varmistettava, että myös ympäristöasiat otetaan täysin huomioon, sekä huolehdittava, että niissä otetaan huomioon sopusointuisen yhteiskunnallisen kehityksen vaatimukset. 3. Yhteistyössä olisi tätä tarkoitusta varten keskityttävä erityisesti teollisuutta, mukaan lukien investointeja, maataloutta, maatalouteen liittyvää teollisuutta, energiaa, liikennettä, televiestintää, alueellista kehitystä ja matkailua koskeviin menettelyihin ja toimenpiteisiin. 4. Erityistä huomiota kiinnitetään toimenpiteisiin, joilla voidaan edistämää Keski- ja Itä-Euroopan maiden välistä yhteistyötä tämän alueen sopusointuiseksi kehittämiseksi. 73 artikla Yhteistyö teollisuuden alalla 1. Yhteistyön tarkoituksena on edistää erityisesti: - molempien osapuolten taloudellisten toimijoiden välistä teollisuuden alan yhteistyötä ja erityisesti yksityisen sektorin vahvistamista, - yhteisön osallistumista Bulgarian ponnisteluihin sekä julkisella että yksityisellä sektorilla, jolla tähdätään Bulgarian teollisuuden nykyaikaistamiseen ja rakennemuutokseen, mikä mahdollistaa siirtymisen suunnitelmataloudesta markkinatalouteen oloissa, joissa varmistetaan ympäristönsuojelu, - yksittäisten alojen rakennemuutosta; assosiointineuvosto tarkastelee tässä yhteydessä erityisesti hiili- ja teräsalaa koskevia ongelmia sekä aserakennusteollisuuden uudelleenjärjestelyä koskevia ongelmia, - uusien yritysten perustamista kasvumahdollisuuksia tarjoaville aloille, erityisesti kevyen teollisuuden, kulutushyödykkeitä tarjoavan teollisuuden ja palvelujen tietyille aloille, - teknologian ja taitotiedon siirtoa. 2. Teollisuuden alan yhteistyöaloitteissa otetaan huomioon Bulgarian asettamat ensisijaisuudet. Aloitteilla olisi pyrittävä erityisesti luomaan asianmukainen perusta yrityksille, parantamaan johtamiseen liittyvää taitotietoa ja edistämään markkinoiden avoimuutta ja liiketoimintaympäristöä; aloitteisiin sisältyy tarvittaessa myös tekninen avunanto. 74 artikla Investointien edistäminen ja turvaaminen 1. Yhteistyön tavoitteena on ylläpitää ja tarvittaessa parantaa oikeudellisia perusteita ja suotuisia olosuhteita kotimaisille ja ulkomaisille yksityisille investoinneille, jotka ovat välttämättömiä Bulgarian talouden ja teollisuuden elpymiselle ja kehittymiselle. Yhteistyön tavoitteena on myös rohkaista ja edistää ulkomaalaisia investointeja ja yksityistämisiä Bulgariassa. 2. Yhteistyön tarkoituksena on edistää erityisesti: - jäsenvaltioiden ja Bulgarian välisten, investointien edistämistä ja turvaamista koskevien sopimusten tekemistä tarvittaessa, - jäsenvaltioiden ja Bulgarian välisten, kaksinkertaisen verotuksen välttämistä koskevien sopimusten tekemistä tarvittaessa, - asianmukaisten järjestelyjen toteuttamista pääoman siirtämiseksi, - sääntelyn purkamista ja talouden infrastruktuureiden parantamista, - tietojen vaihtoa sijoitusmahdollisuuksista kaupallisten messujen, näyttelyiden, myyntiviikkojen ja muiden tapahtumien yhteydessä, - tietojen vaihtoa investointeihin liittyvistä laeista, asetuksista ja hallinnollisista käytännöistä. 3. Bulgaria alkaa noudattaa kauppaan vaikuttavia investointeja koskeviin toimenpitei siin sovellettavia sääntöjä heti, kun ne on annettu GATT-sopimuksen yhteydessä. 75 artikla Maatalous- ja teollisuusstandardit sekä vaatimustenmukaisuuden arviointi 1. Osapuolet toimivat yhteistyössä vähentääkseen standardointimenettelyjen ja vaatimustenmukaisuuden arvioinnin alalla olevia eroavaisuuksia. 2. Tätä varten yhteistyössä pyritään: - edistämään yhteisön teknisten määräysten ja eurooppalaisten standardien ja vaatimustenmukaisuuden arviointimenettelyjen käyttöä, - tarvittaessa tekemään vastavuoroista tunnustamista koskevia sopimuksia näillä aloilla, - rohkaisemaan Bulgariaa osallistumaan aktiivisesti ja säännöllisesti erityistoimielinten työhön [Euroopan standardointikomitea (CEN), Euroopan sähkötekniikan standardointikomitea (CENELEC), Euroopan telealan standardointilaitos (ETSI), EOTC], - tukemaan Bulgariaa mittausta ja kokeilua koskevien eurooppalaisten ohjelmien yhteydessä, - edistämään teknologisten ja metodologisten tietojen vaihtoa laadunvalvonnan ja tuotantoprosessien alalla. 3. Yhteisö antaa tarvittaessa Bulgarialle teknistä apua. 76 artikla Yhteistyö tieteen ja teknologian alalla 1. Osapuolet sitoutuvat edistämään yhteistyötä tutkimuksen ja teknologisen kehittämisen aloilla. Ne kiinnittävät erityistä huomiota seuraaviin toimenpiteisiin: - tieteen alan menettelyjä koskevien tietojen vaihto, - yhteisten tieteellisten ja teknologisten tapaamisten järjestäminen (seminaarit ja työryhmät), - yhteinen tutkimus- ja kehittämistoiminta tieteen kehityksen kannustamiseksi sekä teknologian ja taitotiedon siirtämiseksi, - koulutus ja ohjelmat molempien osapuolten tutkijoiden ja asiantuntijoiden liikkuvuuden edistämiseksi, - uuden teknologian tutkimiselle ja soveltamiselle suotuisten olosuhteiden kehittäminen ja henkiseen omaisuuteen kuuluvien oikeuksien riittävä suojelu tutkimustulosten osalta, - Bulgarian osallistuminen yhteisön ohjelmiin 3 kohdan mukaisesti. Tarvittaessa annetaan teknistä apua. 2. Assosiointineuvosto määrittää asianmukaiset menettelyt yhteistyön kehittämiseksi. 3. Yhteisön puiteohjelman mukainen yhteistyö tutkimuksen ja teknologisen kehittämisen alalla toteutetaan erityisjärjestelyin, joista neuvotellaan ja jotka tehdään molempien osapuolten oikeudellisten menettelyjen mukaisesti. 77 artikla Opetus ja koulutus 1. Yhteistyön tavoitteena on inhimillisten voimavarojen tasapainoinen kehittyminen ja yleisen koulutustason sekä ammatillisen pätevyyden parantaminen Bulgarian julkisella ja yksityisellä sektorilla ottaen huomioon Bulgarian asettamat ensisijaisuudet. Hallinnollinen perusta ja yhteistyöhankkeet perustuvat Euroopan koulutussäätiöön ja Tempus-ohjelmaan (Euroopan laajuinen korkeakouluopetuksen liikkuvuutta koskeva ohjelma). Bulgarian osallistumista muihin yhteisön ohjelmiin tarkastellaan myös tässä yhteydessä. 2. Yhteistyössä keskitytään erityisesti seuraaviin alueisiin: - opetus- ja koulutusjärjestelmän uudistaminen Bulgariassa, - perehdyttävä koulutus, ammatillinen täydennyskoulutus ja uudelleenkoulutus, mukaan lukien julkisen ja yksityisen sektorin johtajien ja ylempien virkamiesten koulutus, erityisesti tietyillä erikseen määritettävillä ensisijaisilla alueilla, - yliopistojen välinen yhteistyö tai yliopistojen sekä yritysten välinen yhteistyö ja opettajien, opiskelijoiden, hallintohenkilöstön ja nuorten liikkuvuus, - opetuksen edistäminen Euro-opinnoissa asianmukaisissa oppilaitoksissa, - opintosuoritusten ja tutkintotodistusten molemminpuolinen tunnustaminen, - yhteisön kielten ja bulgarian kielen opetus, - kääntäjien ja tulkkien koulutus sekä yhteisön kielellisten sääntöjen ja terminologian käytön edistäminen. 78 artikla Maatalous ja maatalouteen liittyvä teollisuus 1. Yhteistyön tavoitteena tällä alalla on Bulgarian maatalouden ja maatalouteen liittyvän teollisuuden nykyaikaistaminen, rakennemuutos ja yksityistäminen. Yhteistyöllä pyritään erityisesti: - kehittämään yksityisiä maatalousyrityksiä ja jakelukanavia sekä varastointi- ja hallintotekniikoita, kaupanpitämisen menetelmiä ja niin edelleen, - nykyaikaistamaan maatalouden infrastruktuureita (liikenne, vedenjakelu, televiestintä), - parantamaan maankäytön suunnittelua, mukaan lukien rakentamis- ja kaupunkisuunnittelu, - parantamaan tuottavuutta ja laatua asianmukaisten menetelmien ja tuotteiden käytön avulla, antamaan tuotantoprosessiin liittyvän ympäristön pilaantumista vähentävän tekniikan käyttöä koskevaa koulutusta ja valvomaan tämän tekniikan käyttöä, - järjestämään uudelleen, kehittämään ja nykyaikaistamaan jalostustoimintaa harjoittavia liikeyrityksiä ja niiden kaupanpitämisen menetelmiä, - edistämään täydentävyyttä maataloudessa, - edistämään teollista yhteistyötä maataloudessa ja taitotiedon vaihtoa erityisesti yhteisön ja Bulgarian yksityisen sektorin välillä, - kehittämään yhteistyötä terveyden ja kasvinsuojelun alalla (erityisesti ionisaation osalta), mukaan lukien eläinlääketiedettä koskeva lainsäädäntö ja valvonta, lainsäädäntö kasvinsuojelun alalla, jotta edistettäisiin lainsäädännön asteittaista yhdenmukaistamista yhteisön sääntöjen kanssa avustamalla koulutuksessa ja järjestämällä tarkastuksia, - kehittämään alueita, tekniikoita ja puhtaita viljelymenetelmiä, - kehittämään ja edistämään todellista yhteistyötä, joka tähtää yhteisön mallien kanssa yhteensopivien vakuutusjärjestelmien kehittämiseen, - edistämään Bulgarian maaseutualueiden integroitua kehittämistä, - vaihtamaan maatalouspolitiikkaan ja -lainsäädäntöön liittyviä tietoja. 2. Yhteisö antaa tätä varten tarvittaessa teknistä apua. 79 artikla Energia 1. Osapuolet toimivat yhteistyössä markkinatalouden periaatteita ja Euroopan energiaperuskirjaa noudattaen kehittääkseen Euroopan energiamarkkinoiden asteittaista yhdentymistä. 2. Yhteistyöhön sisältyy tarvittaessa tekninen apu seuraavilla aloilla: - energiapolitiikan kehittäminen ja suunnittelu, mukaan lukien pitkän aikavälin näkökohdat, - hallinto ja koulutus energia-alalla, - energian säästön ja energiatehokkuuden edistäminen, - energiavarojen kehittäminen, - jakelun parantaminen sekä energiahankintojen parantaminen ja monipuolistaminen, - energian tuotannon ja kulutuksen ympäristövaikutukset, - ydinenergia-ala, - energiamarkkinoiden voimakkaampi vapauttaminen, mukaan lukien kaasun ja sähkön siirron helpottaminen, - sähkö- ja kaasuala, mukaan lukien jakeluverkkojen yhteenliittämismahdollisuuksien tutkiminen, - energiainfrastruktuurien nykyaikaistaminen, - tämän alan yritysten välisen yhteistyön perusedellytysten suunnittelu, - teknologian ja taitotiedon siirto. 80 artikla Ydinturvallisuus 1. Yhteistyön tavoitteena on parantaa ydinenergian käytön turvallisuutta. 2. Yhteistyöhön kuuluvat olennaisesti seuraavat alueet: - Bulgarian ydinvoimaloiden käyttöturvallisuuden parantaminen, - nykyisten, VVER-440 -reaktoreilla varustettujen ydinvoimaloiden muuntamismahdollisuuksien arviointi, - ydinvoimaloiden johdon ja muun henkilökunnan koulutuksen parantaminen, - ydinturvallisuutta koskevan Bulgarian lainsäädännön parantaminen ja valvontaviranomaisten ja näiden käytössä olevien voimavarojen vahvistaminen, - ydinturvallisuus, valmistautuminen ydinonnettomuuksien varalle ja hätätilanteiden hallinta, - säteilysuojelu, mukaan lukien ympäristöstä tulevan säteilyn valvonta, - polttoainekiertoon liittyvät ongelmat ja ydinaineiden turvallinen säilyttäminen, - radioaktiivisista jätteistä huolehtiminen, - ydinvoimaloiden poistaminen käytöstä ja niiden purkaminen, - dekontaminointi. 3. Yhteistyöhön sisältyy tietojen ja kokemusten vaihto sekä tutkimus- ja kehittämistoiminta 76 artiklan mukaisesti. 81 artikla Ympäristö 1. Osapuolet kehittävät ja vahvistavat yhteistyötään ympäristöön ja ihmisten terveyteen liittyvissä asioissa, joita ne pitävät ensisijaisen tärkeinä. 2. Yhteistyö koskee seuraavia aloja: - ympäristön pilaantumisen tason tehokas valvonta; ympäristön tilaa koskevat tietojärjestelmät, - paikallisen, alueellisen ja valtioiden rajat ylittävän ympäristön pilaantumisen torjunta (ilman ja veden pilaantuminen), - energian tehokas, kestävä ja ympäristöä säästävä tuotanto ja käyttö; teollisuuslaitosten turvallisuus, - valtioiden rajoilla olevien ja maasta toiseen ulottuvien vesistöjen vesivarojen hallinta kansainvälisen oikeuden periaatteiden mukaisesti ja maasta toiseen ulottuvien vesistöjen käytöstä ja suojelusta tehdyn yleissopimuksen määräysten mukaisesti, - kemiallisten aineiden luokitus ja turvallinen käsittely, - veden laatu, erityisesti maasta toiseen ulottuvissa vesistöissä (mukaan lukien Tonava ja Mustameri), - veden, erityisesti juomavesilähteiden pilaantumisen tehokas estäminen ja vähentäminen, - jätteiden vähentäminen, kierrätys ja sekä niistä turvallisesti huolehtiminen ja Baselin yleissopimuksen täytäntöönpano, - maatalouden ympäristövaikutukset; maaperän eroosio, suolaisuus ja happamuus, - metsien sekä kasvi- ja eläinkunnan suojelu; ekologisen tasapainon palauttaminen maaseudulle, - maankäytön suunnittelu, mukaan lukien rakentamis ja kaupunkisuunnittelu, - rannikkoalueiden hallinto, - taloudellisten ja verotuksellisten keinojen käyttö, - maailmanlaajuiset ilmastomuutokset ja niiden ehkäiseminen, - ympäristökasvatus ja ympäristöongelmien tiedostaminen, - monenvälisten alueellisten ohjelmien, erityisesti Tonavan aluetta ja Mustaamerta koskevien ohjelmien, toteuttaminen. 3. Yhteistyöhön sisältyy erityisesti: - tietojen ja asiantuntijoiden vaihto, mukaan lukien myös puhtaan teknologian siirron alalla, - koulutusohjelmat, - lainsäädäntöjen (yhteisön säännöt), säännösten, sääntöjen, standardien ja menetelmien lähentäminen, - yhteistyö alueellisella tasolla (mukaan lukien yhteisten ohjelmien täytäntöönpano kansainvälisellä tasolla, erityisesti maasta toiseen ulottuvien vesistöjen hallinnan, suojelun ja laadun osalta; yhteistyö Euroopan ympäristökeskuksen yhteydessä sen jälkeen, kun se on perustettu, - toimintasuunnitelmien kehittäminen, erityisesti maailmanlaajuisten ja ilmastonmuutoksiin liittyvien seikkojen osalta, - ympäristövaikutuksia koskevien tutkimusten toteuttaminen, - ympäristön, erityisesti vesivarojen, hoidon parantaminen. 4. Pöytäkirjassa n:o 8 vahvistetaan maasta toiseen ulottuvien vesistöjen hoitoon, suojeluun ja laatuun sovellettavat säännöt. 82 artikla Liikenne 1. Osapuolet kehittävät ja vahvistavat yhteistyötään, jotta Bulgaria voisi: - nykyaikaistaa liikennettä sekä uudistaa sitä rakenteellisesti, - parantaa henkilöiden ja tavaroiden liikkuvuutta sekä pääsyä kuljetusmarkkinoille poistamalla hallinnollisia, teknisiä ja muita esteitä, - helpottaa yhteisön kauttakuljetuksia Bulgariassa maantie-, rautatie- ja sisävesiliikenteessä sekä yhdistetyissä kuljetuksissa, - saada aikaan liikenteen hoitoa koskevia sääntöjä, jotka ovat verrattavissa yhteisön vastaaviin sääntöihin. 2. Yhteistyöhön sisältyy erityisesti: - kaupallista, oikeudellista ja teknistä koulutusta koskevat ohjelmat, - tekninen apu, neuvonta ja tietojen vaihto, 3. Tärkeimmät yhteistyön alueet ovat: - maantieliikenne, mukaan lukien kauttakuljetusedellytysten asteittainen parantaminen, - rautateiden ja lentokenttien hallinto, mukaan lukien toimivaltaisten kansallisten viranomaisten välinen yhteistyö, - rautatieverkoston kehittäminen, maanteiden, rautateiden, satamien, lentokenttien, sisävesiväylien ja yhdistettyjen kuljetusten infrastruktuureiden nykyaikaistaminen kaikkia osapuolia hyödyttävillä pääväylillä ja Euroopan laajuisten kuljetusreittien varrella, - maankäytön suunnittelu, mukaan lukien rakentaminen ja kaupunkisuunnittelu, - teknisten välineiden mukauttaminen yhteisön sääntöjen mukaisiksi, erityisesti maantie-, rautatie- ja monivälinekuljetuksissa ja uudelleenlastauksessa, - sellaisen yhteensovitetun liikennepolitiikan toteuttaminen, joka on yhtenäistä yhteisössä sovellettavan vastaavan politiikan kanssa. - yhteisten teknologia- ja tutkimusohjelmien edistäminen 76 artiklan mukaisesti. 83 artikla Televiestintä ja postipalvelut 1. Osapuolet kehittävät ja vahvistavat yhteistyötään tällä alalla ja toteuttavat tätä varten erityisesti seuraavat toimet: - televiestintää ja postipalvelujen toimintaperiaatteita koskevien tietojen vaihto, - teknisten ja muiden tietojen vaihto sekä seminaarien, työryhmien ja konferenssien järjestäminen molempien osapuolten asiantuntijoille, - koulutus ja neuvonta, - teknologian ja taitotiedon siirto kaikilla televiestintään ja postipalveluihin liittyvillä aloilla, - molempien osapuolten toimivaltaisten toimielinten toteuttamat yhteiset hankkeet, - eurooppalaisten standardien, todistusjärjestelmien ja sääntelyn edistäminen, - uusien viestintäinfrastruktuureiden, -laitteiden ja -palvelujen edistäminen, erityisesti kaupallisesti sovellettavien viestintävälineiden edistäminen. 2. Näissä toimissa keskitytään seuraaviin ensisijaisiin aloihin: - asiakirjojen ja laki- ja asetusmenettelyjen sekä alakohtaisen politiikan kehittäminen ja täytäntöönpano Bulgarian televiestinnän ja postipalveluiden alalla, - Bulgarian televiestintäverkon nykyaikaistaminen ja yhdistäminen eurooppalaisiin ja maailmanlaajuisiin verkkoihin, - yhteistyö Euroopan standardointielinten kanssa, - Euroopan laajuisten järjestelmien yhdistäminen; televiestinnän oikeudelliset ja lainsäädännölliset näkökohdat, - televiestinnän hallinto uudessa taloudellisessa ympäristössä: organisaatiorakenteet sekä organisaatioon liittyvät toimintasuunnitelmat ja suunnittelu, hankintaperiaatteet. 84 artikla Pankki-, vakuutus- ja muut rahoituspalvelut 1. Osapuolet toimivat yhteistyössä tarkoituksenaan luoda ja kehittää asianmukainen perusta Bulgarian pankki-, vakuutus- ja rahoituspalvelujen alan kannustamiseksi. 2. Yhteistyössä keskitytään erityisesti seuraaviin seikkoihin: - yhteisön sääntöihin perustuvien kirjanpitojärjestelmien ja kirjanpidon tarkastuksen parantaminen, - pankki- ja rahoitusalan vahvistaminen ja rakenteellinen uudistaminen, - pankki- ja rahoituspalvelujen valvonta- ja sääntelyjärjestelmien parantaminen ja yhdenmukaistaminen, - sanastojen laatiminen, - tietojen vaihto, erityisesti lakiehdotusten osalta, - yhteisön lainsäädännön ja Bulgarian lainsäädännön valmistelu ja kääntäminen. 3. Yhteistyöhön sisältyy tätä varten tekninen avunanto ja koulutus. 85 artikla Yhteistyö tilintarkastuksen ja rahoitusvalvonnan alalla 1. Osapuolet toimivat yhteistyössä tavoitteenaan kehittää Bulgarian hallintoon tehokas tilintarkastus- ja rahoitusvalvontajärjestelmä, joka on yhteisössä voimassa olevien yhdenmukaistettujen menetelmien ja menettelyjen mukainen. 2. Yhteistyössä keskitytään: - tilintarkastusjärjestelmiä koskevien tietojen vaihtoon, - tilintarkastusasiakirjojen yhdenmukaistamiseen, - koulutus- ja neuvontatoimintaan. 3. Yhteisö antaa tarvittaessa tätä varten teknistä apua. 86 artikla Rahapolitiikka Yhteisö antaa Bulgarian viranomaisten pyynnöstä teknistä apua Bulgarian levin vaihdettavuuden varmistamisessa sekä Bulgarian politiikkojen asteittaisessa lähentämisessä Euroopan valuuttajärjestelmään. Tämän alan yhteistyöhön sisältyy epävirallinen tietojen vaihto Euroopan valuuttajärjestelmän periaatteista ja toiminnasta. 87 artikla Rahanpesu 1. Osapuolet aloittavat yhteistyön estääkseen rahoitusjärjestelmiensä käytön rikosten avulla saatujen varojen yleensä ja erityisesti huumausainerikosten avulla saatujen varojen rikollisen alkuperän häivyttämiseen. 2. Tämän alan yhteistyöhön sisältyy erityisesti hallinnollinen ja tekninen apu, jonka tarkoituksena on antaa rahanpesun estämiseksi asianmukaisia sääntöjä, jotka vastaavat samaa asiaa koskevia yhteisön sääntöjä ja kyseisen alan kansainvälisten toimielinten sääntöjä sekä erityisesti rahoitusalan kansainvälisen rahanpesutyöryhmän (FATF) sääntöjä. 88 artikla Alueiden kehittäminen 1. Osapuolet vahvistavat yhteistyötään alueiden kehittämisessä ja maan käytössä. 2. Tätä varten voidaan toteuttaa seuraavia toimia: - kansallisten, alueellisten tai kunnallisten viranomaisten välinen tietojen vaihto alueellista kehitystä ja maankäytön suunnittelua koskevasta politiikasta ja tarvittaessa avunanto Bulgarialle kyseisen politiikan suunnittelemiseksi, - alueellisten ja kunnallisten viranomaisten yhteiset taloudellista kehitystä koskevat toimet, - tutkimus yhteensovitetuista lähestymistavoista yhteisön ja Bulgarian välisten raja-alueiden kehittämiseksi, - vastavuoroiset vierailut yhteistyö- ja avustusmahdollisuuksien selvittämiseksi, - virkamiesten tai asiantuntijoiden vaihto, - tekninen apu, jossa keskitytään erityisesti epäsuotuisiin alueisiin, - tietojen ja kokemusten vaihtoa koskevien ohjelmien laatiminen, mukaan lukien seminaarit. 89 artikla Sosiaalialan yhteistyö 1. Osapuolet kehittävät yhteistyötään terveyden ja turvallisuuden alalla parantaakseen työntekijöiden terveyden ja turvallisuuden suojelun tasoa lähtökohtanaan yhteisön suojelun taso. Yhteistyöhön sisältyy erityisesti: - tekninen apu, - asiantuntijoiden vaihto, - yritysten välinen yhteistyö, - tietojen vaihto, hallinnollinen tai muu asianmukainen apu yrityksille, koulutustoimet, - yhteistyö kansanterveyden alalla. 2. Työllisyyden alalla osapuolten välisen yhteistyön tavoitteena on erityisesti: - järjestäytyminen työmarkkinoilla, - työnhaku- ja ammatinvalintapalvelujen parantaminen, - alueellisten rakennemuutosohjelmien suunnittelu ja täytäntöönpano, - työllisyyden edistäminen paikallisella tasolla. Tämän alan yhteistyöhön sisältyvät esimerkiksi tutkimukset, asiantuntijapalvelut sekä tiedotus- ja koulutustoiminta. 3. Sosiaaliturvan alalla osapuolten välisen yhteistyön tarkoituksena on mukauttaa Bulgarian sosiaaliturvajärjestelmä uuteen taloudelliseen ja yhteiskunnalliseen tilanteeseen, erityisesti tarjoamalla asiantuntijapalveluita sekä tiedotuksen ja koulutuksen avulla. 90 artikla Matkailu Osapuolet vahvistavat ja kehittävät yhteistyötään erityisesti: - kannustamalla matkailua ja tarvittaessa yksinkertaistamalla tämän alan muodollisuuksia, - auttamalla Bulgariaa yksityistämään matkailualaa ja kehittämään valtion ja yritysten tasolla menettelyjä, joilla on mahdollista panna täytäntöön alan myöhempää kehitystä varten suotuisimmat oikeudelliset, hallinnolliset ja rahoitukselliset keinot, - tehostamalla tiedonkulkua esimerkiksi kansainvälisten verkkojen ja tietokantojen avulla, - siirtämällä taitotietoa koulutuksen, vaihtotoiminnan ja seminaarien avulla, - tutkimalla yhteistoimintamahdollisuuksia (valtioiden rajat ylittävät hankkeet, ystävyyskaupunkitoiminta ja niin edelleen), - vaihtamalla mielipiteitä ja varmistamalla, että matkailualaa koskevia molempia osapuolia kiinnostavia tärkeitä seikkoja koskevia tietoja vaihdetaan asianmukaisesti. 91 artikla Pienet ja keskisuuret yritykset 1. Osapuolten tavoitteena on kehittää ja vahvistaa yksityisen sektorin pieniä ja keskisuuria yrityksiä (PK-yrityksiä) sekä yhteisön ja Bulgarian pienten ja keskisuurten yritysten välistä yhteistyötä. 2. Osapuolet kannustavat tietojen ja taitotiedon vaihtoa seuraavilla aloilla: - pienten ja keskisuurten yritysten perustamisessa ja kehittämisessä sekä valtioiden rajat ylittävässä yhteistyössä tarvittavien oikeudellisten, hallinnollisten ja teknisten sekä verotukseen ja rahoitukseen liittyvien edellytysten parantaminen tarvittaessa, - pienten ja keskisuurten yritysten tarvitsemien yrityskohtaisten palvelujen tarjonta (johtajien koulutus, kirjanpito, markkinointi, laadunvalvonta ja niin edelleen) ja tällaisia palveluja tarjoavien yksiköiden vahvistaminen, - asianmukaisten yhteyksien luominen yhteisön toimijoihin pienten ja keskisuurten yritysten tiedonsaannin parantamiseksi ja valtioiden rajat ylittävän yhteistyön edistämiseksi [esimerkiksi yrityskumppanien luottamuksellinen hakuverkko (BC-Net), Euro-tietokeskukset, konferenssit ja niin edelleen]. 3. Yhteistyöhön sisältyy teknisen avun antaminen, erityisesti pienille ja keskisuurille yrityksille sopivan hallinnollisen kehyksen luomiseksi alueellisella ja kansallisella tasolla, rahoituspalvelujen sekä teknisten ja kaupallisten palvelujen aloilla sekä koulutuksessa ja neuvonnassa. 92 artikla Tiedotus ja audiovisuaalinen ala 1. Yhteisö ja Bulgaria toteuttavat aiheelliset toimenpiteet edistääkseen tehokasta tietojen vaihtoa. Etusija annetaan niille ohjelmille, joiden tarkoituksena on välittää suurelle yleisölle perustietoa yhteisöstä sekä ohjelmille, joiden avulla välitetään erikoistuneempaa tietoa Bulgarian liike-elämää varten ja taataan mahdollisuuksien mukaan pääsy yhteisön tietokantoihin. 2. Osapuolet toimivat yhteistyössä Euroopan audiovisuaalisen teollisuuden edistämiseksi. Erityisesti Bulgarian audiovisuaalisella alalla voitaisiin osallistua toimintaan, jota yhteisö toteuttaa Media-ohjelmaan yhteydessä (audiovisuaalisen teollisuuden kehittämistä kannustavat toimenpiteet) noudattaen niitä menettelyjä, jotka kulloisestakin toiminnasta vastaavat toimielimet ovat määränneet, sekä kyseisen ohjelman perustamisesta 21 päivänä joulukuuta 1990 tehdyn neuvoston päätöksen määräyksiä. Yhteisö kannustaa Bulgarian audiovisuaalista alaa osallistumaan soveltuviin Eureka-ohjelmiin (European Research Coordination Agency). Osapuolet toimivat yhteistyössä ja yhdenmukaistavat tarvittaessa menettelyjään valtioiden rajat ylittävien lähetysten sääntelyn, audiovisuaalisen alan teknisten standardien ja Euroopan audiovisuaalisen teknologian edistämisen osalta. Yhteistyöhön voisi muun muassa sisältyä ohjelmien, apurahojen ja toimittajien ja muiden tiedotusvälineiden ammattilaisten koulutukseen tarkoitetun aineiston vaihto. 93 artikla Kuluttajansuoja 1. Osapuolet toimivat yhteistyössä yhtenäistääkseen Bulgarian ja yhteisön kuluttajansuojajärjestelmät kokonaisuudessaan. 2. Tätä varten yhteistyöhön sisältyy siltä osin kuin on mahdollista seuraavat alat: - tietojen ja asiantuntijoiden vaihto, - pääsy yhteisön tietokantoihin, - koulutustoiminta ja teknisen avun antaminen. 94 artikla Tulli 1. Yhteistyön tarkoituksena on taata, että kaikkia kauppaan liittyviä määräyksiä noudatetaan sekä saattaa päätökseen Bulgarian tullimenettelyn lähentäminen yhteisön tullimenettelyyn, mikä helpottaa tässä sopimuksessa suunniteltujen asteittaisten vapauttamistoimenpiteiden toteuttamista. 2. Yhteistyöhön sisältyvät erityisesti seuraavat alat: - tietojen vaihto, - valtioiden rajat ylittävän infrastruktuurin kehittäminen osapuolten välillä, - yhtenäisen hallinnollisen asiakirjan ja yhdistetyn nimikkeistön käyttöönotto Bulgariassa, - yhteyden luominen yhteisön ja Bulgarian passitusmenettelyjen välille, - tavaraliikenteeseen liittyvien tarkastusten ja muodollisuuksien yksinkertaistaminen, - seminaarien ja harjoittelujen järjestäminen, - nykyaikaisten tullin tietojärjestelmien käyttöönoton avustaminen. Tarvittaessa annetaan teknistä apua. 3. Osapuolten hallintoviranomaiset antavat toisilleen virka-apua tulliasioissa pöytäkirjan n:o 6 määräysten mukaisesti, sanotun kuitenkaan rajoittamatta tässä sopimuksessa ja erityisesti sen 97 artiklassa tarkoitettua laajempaa yhteistyötä. 95 artikla Tilastoalan yhteistyö 1. Tämän alan yhteistyön tarkoituksena on sellaisen tehokkaan tilastojärjestelmän kehittäminen, jonka avulla saadaan nopeasti ja asianmukaisesti luotettavia tilastoja, jotka ovat tarpeen talousuudistuksen suunnittelemisessa ja seurannassa sekä Bulgarian yksityisen yritystoiminnan edistämisessä. 2. Osapuolet toimivat tätä varten yhteistyössä erityisesti seuraavilla aloilla: - tilastointilaitteiden parantaminen Bulgariassa, - yhdenmukaistaminen kansainvälisiin (ja erityisesti yhteisössä käytettäviin) menetelmiin, sääntöihin ja luokituksiin, - talousuudistuksen toteuttamisessa ja seurannassa tarvittavien tietojen toimittaminen, - aiheellisten kansantalouteen ja liiketalouteen liittyvien tietojen toimittaminen yksityisen sektorin taloudellisille toimijoille, - tietojen luottamuksellisuuden takaaminen, - tilastotietojen vaihto. 3. Yhteisö antaa tarvittaessa teknistä apua. 96 artikla Taloustieteet 1. Yhteisö ja Bulgaria helpottavat talousuudistusta ja taloudellista yhdentymistä yhteistyöllä, jonka tarkoituksena on parantaa niiden talouden perusperiaatteiden ymmärtämistä sekä talouspolitiikan suunnittelua ja toteuttamista markkinataloudessa. 2. Tätä varten yhteisö ja Bulgaria: - vaihtavat tietoja kansantalouden tuloksista ja tulevaisuudennäkymistä sekä kehittämistä varten tarvittavista toimintaperiaatteista, - erittelevät yhdessä molempia osapuolia kiinnostavia talouteen liittyviä kysymyksiä, mukaan lukien talouspolitiikan ja sen toteuttamiseksi tarvittavien keinojen suunnitteleminen, - kannustavat erityisesti taloustieteen alan yhteistyön toimintaohjelman ACE (Action for cooperation in economics) avulla laajaa taloustieteilijöiden ja yhteisön sekä Bulgarian johtotason henkilöiden välistä yhteistyötä nopeuttaakseen talouspolitiikan suunnittelussa tarvittavan taitotiedon siirtoa ja varmistaakseen tähän politiikkaan liittyvien tutkimustulosten laajan levittämisen. 97 artikla Huumausaineiden väärinkäytön torjuminen 1. Yhteistyön tarkoituksena on erityisesti tehostaa menettelytapoja ja toimenpiteitä huumausaineiden ja psykotrooppisten aineiden laittoman tarjonnan ja kaupan vastaisessa toiminnassa sekä vähentää kyseisten tuotteiden väärinkäyttöä. 2. Sopimuspuolet sopivat yhteistyön menetelmistä, jotka ovat tarpeen näiden tavoitteiden saavuttamiseksi, ja erityisesti yhteisten toimien toteuttamista koskevista yksityiskohtaisista säännöistä. Osapuolten toimet perustuvat neuvotteluihin ja niitä yhdenmukaistetaan voimakkaasti 1 kohdassa tarkoitetuilla aloilla toteutettavien toimenpiteiden ja toimintasuunnitelmien osalta. 3. Sopimuspuolten väliseen yhteistyöhön sisältyy tekninen ja hallinnollinen apu erityisesti seuraavilla aloilla: - kansallisen lainsäädännön laatiminen ja täytäntöönpaneminen, - laitosten, tiedotuskeskusten sekä sosiaali- ja terveyskeskusten perustaminen, - huumausaineiden laittoman välityksen vastaiseen toimintaan osallistuvien laitosten tehokkuuden vahvistaminen, - henkilöstön koulutus ja tutkimus - huumausaineiden ja psykotrooppisten aineiden laittomassa valmistuksessa käytettävien huumausaineiden lähtöaineiden ja muiden kemiallisten aineiden kulkeutumisen estäminen ottamalla Bulgariassa käyttöön tarvittavat säännöt, jotka vastaavat yhteisön ja kyseisten kansainvälisten järjestöjen, erityisesti kemiallisten tuotteiden työryhmän (CATF), hyväksymiä sääntöjä. Osapuolet voivat sopia sisällyttävänsä yhteistyöhön myös muita aloja. VII OSASTO YHTEISTYÖ KULTTUURIN ALALLA 98 artikla 1. Ottaen huomioon juhlallisen julistuksen Euroopan unionista osapuolet sitoutuvat edistämään yhteistyötä kulttuurin alalla. Tarvittaessa yhteisössä toteutettaviin kulttuurin alan yhteistyöohjelmiin tai yhdessä tai useammassa jäsenvaltiossa toteutettaviin vastaaviin ohjelmiin voidaan ottaa mukaan myös Bulgaria, ja muita molempien osapuolten edun mukaisia toimintoja voidaan kehittää. Tähän yhteistyöhön sisältyvät erityisesti seuraavat alat: - ei-kaupallisten taideteosten vaihto ja taiteilijavaihto, - elokuvien tuotanto ja elokuvateollisuus ottaen huomioon 92 artiklassa tarkoitetun yhteistyön audiovisuaalisella alalla, - kaunokirjallisten teosten kääntäminen, - muistomerkkien ja paikkojen säilyttäminen ja entisöinti (arkkitehtoninen ja kulttuuriperintö), - kulttuurin alalla työskentelevien henkilöiden koulutus, - aiheeltaan Eurooppaan liittyvien kulttuuritapahtumien järjestäminen. VIII OSASTO RAHOITUSYHTEISTYÖ 99 artikla Tämän sopimuksen tavoitteiden saavuttamiseksi Bulgaria saa 100, 101, 103 ja 104 artiklan mukaisesti tilapäistä rahoitustukea yhteisöltä avustuksina ja lainoina, mukaan lukien Euroopan investointipankin lainat, jotka se myöntää perussääntönsä 18 artiklan määräysten mukaisesti, tarkoituksena nopeuttaa Bulgarian talouden muuttumista ja auttaa sitä rakenteellisen muutosten aiheuttamien taloudellisten ja sosiaalisten vaikutusten voittamisessa, sanotun kuitenkaan rajoittamatta 102 artiklan määräysten soveltamista. 100 artikla Rahoitustukeen sisältyy: - neuvoston asetuksen (ETY) N:o 3906/89, sellaisena kuin se on muutettuna, mukaisessa Phare-ohjelmassa (toimet taloudellista muuttumista varten) määrätyt monivuotiset toimenpiteet tai sellainen uusi monivuotinen rahoitusjärjestely, jonka yhteisö on ottanut käyttöön neuvoteltuaan Bulgarian kanssa ja ottaen huomioon tämän sopimuksen 103 ja 104 artiklan määräykset, - Euroopan investointipankin myöntämät lainat siihen päivään asti, kun niiden saaminen on mahdollista; tämän jälkeen yhteisö vahvistaa Bulgarian kanssa neuvoteltuaan enimmäismäärän ja ajanjakson, jonka aikana Bulgarian on mahdollista saada lainaa Euroopan investointipankilta seuraaviksi vuosiksi. 101 artikla Yhteisön rahoitustuen tavoitteet ja alueet vahvistetaan suuntaa-a